Таълим соҳасида оламшумул ютуқлар ҳақидаги эртакларни бас қилиб, тизимни инқилобий ислоҳ қилиш керак\n19:47 / 06.02.2017\nФейсбук фойдаланувчиларига «Мактаб,коллеж, академик лицейларда ўқувчиларнинг давомати нима учун паст деб ўйлайсиз?» саволи билан мурожаат қилинди. Бу мавзу ижтимоий тармоқда кенг муҳокама қилинди.\nКимдир мактаб ва коллежларда ишлаётган ўқитувчи-педагогларни лаёқатсизлик, билимсизликда айблаган бўлса, айримлар ҳамма айб яхши ишламаётган таълим тизимида экани, бу тизим инқилобий ислоҳотларга муҳтож эканини таъкидлади. Кўпчилик эса коллеж ёки академик лицейга боргандан кўра пулини бериб қўйиб, ўқишга кириш учун репетиторга қатнаш фойдали эканини айтиб ўтган.\nТаниқли блогер Санжар Саид мунозарага қўшилди ва пост остида қолдирилган фикрлар ва таклифлар асосида блогпост тайёрлади.\n«Нега ҳеч ким қабул пайтидаги ғирромликлар ҳақида баҳс юритмайди? Агар тест тизими адолатли бўлса нега чаласавод болалар талаба бўлишади? Биз ўқитувчиларни айблашдан олдин аввал савол қўяйлик, яъни биз ўқитувчи олдидаги вазифа ва мажбуриятларимизни тўлиқ бажаряпмизми? Уларни вазифаларига кирмайдиган ишларни қилишга мажбурлаётган кимлар ва нега улар ҳақида қизғин баҳс олиб бормаймиз? Ўқитувчи биронта мансабдорнинг чаласавод боласига баҳо қўймаса ҳоли нима кечади? Буни билмаймизми? Нега кўпгина давлатларда ўқишга қатнашиш мажбурий бўлмасада талабалар дарсга ўз ихтиёрлари билан қатнашишади? Нега мактаб, лицейларда болалар ўзлари қизиқишиб ўқишади? Чунки мактабда яхши ўқимаса олийгоҳга кира олмайди, яхши мутахассис бўла олмайди. Мавзу давомат ҳақида ва мени қисқача жавобим ҳам шуки илмга, таълимга талаб йўқ. Ана шу конкрет жавоб. Энди нега талаб йўқ? Уни ўзимиздаги турли «чилик»лардан ахтариш керак», деган мунозарада фаол қатнашган Фарҳод Абдураҳмонов исм-шарифли интернет фойдаланувчиси.\nСанжар Саиднинг «Давлат давоматни таъминлаш ва таълим сифатини ошириш учун нима қилиши керак?», деган саволига Фарҳод Абдураҳмонов қуйидагича жавоб қайтарган:\n«Фикримизча, аввало ушбу масалани ҳал этишда тизимли ёндашиш керак. Мен бир сўз билан нима демоқчи эканлигимни тушунтирмоқчиман. Агарки муайян бир мақсадга эришишнинг ягона йўли фақат битта ҳақиқат бўлса ва давлат уни таъминласа, унда порахўрлик йўқолади. Мисол учун, ўқишга киришнинг ягона йўли фақат билим даражаси бўлса унда порахўрликка ўрин қолмайди. Агар ўқишга кирувчи талабгор қишлоқданми, шаҳарданми, бойнинг боласими, камбағалнинг боласими, ҳарбий хизматда бўлган ёки бўлмаганми, амалдорни боласими ёки оддий ишчининг фарзандими, отаси прокурорми ёки фаррошми қатъи назар, ўқишга киришда битта мезон боланинг билими бўлса ва бошқа ҳар қандай чиркин ишга йўл қўйилмаса ана шунда институтга кириш шарафига ҳақиқий билим соҳиби эга бўлади. Бу масаланинг битта томони, энди олий тизимни тугатгандан кейин ишга кириш масаласида ҳам порахўрликни барҳам топтириш керак. Бу ерда ҳам юқоридаги тамойил ҳукмрон бўлмоғи даркор, яъни ишга қабул қилишда битта мезон боланинг ҳақиқий муайян соҳа бўйича билими бўлиши керак.Агар мен бир нарсага амин бўлсамки ва шу амин бўлган нарсам ҳақиқатда жамиятда реал ишлаётган бўлса унда мени унга эргашишдан бошқа йўлим қолмайди. Бошқача айтганда, Мен ким бўлишимдан, Ота-Онам ким бўлишидан (амалдорми, бой ёки камбағал), қариндошим ким бўлишидан ва ҳоказолардан қатъи назар давлатимда шундай бир тизим яратилган бўлсаки, унда мен олий маълумотли мутахассис бўлишим учун албатта мактабда яхши ўқишим керак бўлсин ва фақат шундагина ўқишга кира олсам, кейин ишга киришим учун фақат яхши мутахассис бўлсам қабул қилинишим мумкин бўлса ва бошқа ҳар қандай йўл берк бўлса, шундагина ҳар бир бола ўқишга ҳаракат қилади, уларнинг Ота-Оналари ҳам бу ишда кўпроқ масъул бўладилар. Бу ҳолат порахўрликка барҳам беради. Энди ҳозирги ҳолатни таҳлил қилиб кўрайлик, биз ҳаммамиз бир-биримизни алдаяпмиз…»\nБлогер бундан ортиқ фикр билдиришни жоиз кўрмаган. У мамлакатни ҳар томонлама ривожлантириш учун энг аввало таълимни тўғри ташкил қилиб олиш кераклигини қўшимча қилади.\n«Таълим адолатли, замонга мос, берилаётган билимлар ўқувчининг реал ақлий, психофизиологик қобилиятларига мос тушмас экан, ҳаммаси бир пул, ҳаммаси бекор. Таълим соҳасида Ўзбекистоннинг оламшумул ютуқлари ҳақидаги эртакларни бас қилиб, тизимни тубдан, инқилобий ислоҳ қилиш керак!», дея сўзини якунлайди Санжар Саид.\nКун таҳририяти ўз ўқувчиларидан бу долзарб мавзуга эътибор қаратишни сўрайди ва фикр-мулоҳазаларни кутиб қолади. Фикрларни ушбу манзилга ёки сайт почтасига (info@kun.uz) йўллаш мумкин.\nЎзбекистонда мукофот жамғармаси 60 миллион сўмдан ортиқ блогерлар чемпионати ўтказилмоқда\n23:57 / 28.04.2018\nБлогер фалокатга учраётган самолётдан онлайн-намойиш олиб борди\n11:57 / 18.04.2018\nБошини микротўлқинли печда «цементлаб» қўйган блогер мушкул аҳволга тушиб қолди\n10:29 / 09.12.2017


“Freedom house” бюллетень чиқара бошлади\n03 март 2021, Тошкент вақти: 20:11\nШайбон “Freedom house” ташкилотининг Тошкентдаги ваколатхонаси ўзининг нишона ахборот бюллетенини нашрдан чиқарди. Тўрт саҳифадан иборат мазкур бюллетенда ташкилотнинг фаолият йўналишлари, Ўзбекистондаги инсон ҳуқуқлари борасидаги вазият хусусида маълумот берилади.\n100 нусхада чиқарилган бюллетень муаллифларидан бирининг айтишича, ушбу нашр ҳар ойда тайёрланади. Ундан кўзланган асосий мақсад ташкилотнинг Тошкентдаги ваколатхонаси томонидан амалга оширилаётган ишлар, Ўзбекистонда инсон ҳуқуқлари борасида содир бўлган асосий воқеа-ҳодисалар ҳақида хабар беришдир.\nВаколатхона вакили Ҳаёт Тўйчиевнинг таъкидлашича, маҳаллий фуқаролар ва расмий идоралар ҳунузгача “Freedom house” ҳақида тўлиқ тушунчага эга эмас. Шу боис бюллетенда мазкур ташкилот фаолияти ҳақида маълумотлар бериб бориш лозим топилган.\nҲ.Тўйчиевнинг билдиришича, бюллетень саҳифаларида инсон ҳуқуқлари ҳимоячиларининг ўзлари учун ҳам минбар берилади.\nМуаллифлардан бирининг айтишича, бюллетень сонлари расмий идораларга ҳам тарқатилади.


7-мўжиза. Кофирларнинг ғор олдида тўхтаб қолишлари - Hidoyat.uz\n7-мўжиза. Кофирларнинг ғор олдида тўхтаб қолишлари\nАсосий саҳифа Медия Аудио 7-мўжиза. Кофирларнинг ғор олдида тўхтаб қолишлари\nЧоп этилди Noyabr 20, 2020 7-мўжиза. Кофирларнинг ғор олдида тўхтаб қолишлариda fikr bildirishni o'chirish\n6-мўъжиза. Суроқа отининг оёқлари ерга ботиши\nИслом цивилизацияси марказининг қурилиши


Кредитлар ва хорижий валютага бўлган талаб карантиндан олдинги кўрсаткичларга яқинлашди — Review.uz\nИчки валюта бозоридан товар ва хизматлар импорти учун хорижий валюта хариди 1,72 млрд. долларни ташкил этди.\nМолиявий ресурсларга, хусусан, кредит ва хорижий валютага бўлган талаб ҳам босқичма-босқич тикланиб бормоқда. Бу ҳақда Марказий банк матбуот хизмати хабар қилган.\nЖорий йил январь-февраль ойларида тижорат банклари томонидан ажратилган кредитлар ҳажми 18,8 трлн. сўмни ташкил этиб, 2020 йилнинг мос даврига нисбатан (18,7 трлн. сўм) бироз ошди.


«Нобель мукофотини қўлга киритмоқчиман». Лондондаги Қироллик коллежи докторанти Малика Каримова билан суҳбат\n«Нобель мукофотини қўлга киритмоқчиман». Лондондаги Қироллик...\n15.08.2020 19:24 0 3353\n«Xabar.uz» хориждаги ватандошларимиз билан интервьюларни давом эттиради. Бугунги суҳбатдошимиз Малика Каримова тиббиёт йўналишида («Оғиз шиллиқ қавати микробиомининг пуфакли дерматозларда бўлган аҳамияти») Буюк Британиядаги Лондон Қироллик коллежи докторантурасида таҳсил олмоқда.\n— Малика опа, тиббиёт соҳасига қандай кириб келгансиз?\n— Буюк испан рассоми Пабло Пикассонинг онаси ёшлигида шундай деган экан: «Аскар бўлсанг бир кун келиб генерал бўласан, роҳибликни танласанг Рим Папаси бўласан. Мен эса рассомлик касбини танлаб Пикассо деган номга сазовор бўлдим...».\nМен ҳам тиббиёт соҳасини танлашимга онамнинг кучли мотивацияси сабаб бўлган. Болалигимдан улар менга доктор бўлиб дунёга машҳур олима бўласан, деб кўп гапирадилар. Шунинг учун ҳеч қачон бошқа касбда ўзимни тасаввур қилмаганман. Ишонасизми, болалик давримда қўғирчоқлар ўрнига балиқлар, қурбақалар устида тажрибалар ўтказиш мен учун қизиқарлироқ эди.\nДастлаб, Тошкентдаги кимё ва биология йўналиши мавжуд гимназияда таълим олдим. Сўнг 2003-2010 йиллар Тошкент тиббиёт институтида ўқидим. Ўша йиллари кунларнинг бирида профессор Адҳам Шавкатович Ваисовнинг маърузасидан кейин тери касалликлар йўналишини танлашимни тушуниб етдим.\nҲозирги кунда, аниқроғи икки йилдан буён Буюк Британиянинг Лондон Қироллик коллежида «Оғиз шиллиқ қавати микробиомининг пуфакли дерматозларда бўлган аҳамияти» йўналиши бўйича таълим оляпман.\n— Илмий ишингиз долзарблиги қай даражада ва мавжуд қандай муаммо ечимига қаратилган?\n— Илмий ишим терининг аутоиммун пуфакли касалликлар сабабини чуқур ўрганиш ва таҳлил қилишдан иборат. Очиғи, Ўзбекистонда бу касаллик билан оғриятганлар сони тобора ўсиб бормоқда. Аммо бу касаллик кам ўрганилган. Шу боисдан мен ушбу йўналишни танлашга қарор қилдим. Илмий раҳбарим, профессор Жейн Сеттерфилд дунёда шу касалликлар бўйича энг илғор мутахассислардан бири.\nҚолаверса, илмий ишимга тажрибали доктор Дэвид Мойес ҳам ўзининг қимматли тавсиялари билан ёрдам бериб келмоқда.\n— Ўзингиз илмий изланиш олиб бораётган коллеж ҳақида кўпроқ маълумот берсангиз?\n— Лондон Қироллик коллежи 1836 йилда ташкил қилинган. Англиядаги энг катта, энг қадимий ва нуфузли олийгоҳлардан бири. Коллеж Оксфорд ва Кембриж университетлари билан бир қаторда «Олтин учбурчак» деб номланган.\nШу билан бирга Буюк Британия университетларининг элита уюшмасига киритилган. Таълимда ҳам, тақдиқотда ҳам катта имконият ва ютуқларга эга. Эътиборлиси, Қироллик коллежи халқаро университетлар рейтингида 25-ўринни эгаллайди ва индивидуал фанлар бўйича дунёдаги энг кучли ўнталикка кирган.\nҚолаверса, мен илмий иш олиб бораётган факультет шу йили дунё рейтинги бўйича биринчи ўринни эгалади.\n— Тиббиёт соҳасидаги тадқиқотчи сифатида коронавирус бўйича фикрларингиз қандай?\n— Бугунги кунда бутун дунё олимлари COVID-19 вирусини чуқур таҳлил қилишга ва имкон қадар эртароқ вирусга қарши вакцина ишлаб чиқишга ҳаракат қилишмоқда.\nХусусан, мен илмий изланиш олиб бораётган Лондон Қироллик коллежи ҳам коронавирусни ўрганишда фаол ишлар олиб боряпти. Ўтган вақт ичида жуда кўп илмий тадқиқотлар қилинди, чунки Европа мамлакатлари орасида Буюк Британия коронавирусдан энг кўп азият чеккан давлатлардан бири бўлиб қолмоқда.\nГарчи коронавирус нафас олишнинг жиддий патологиясини келтириб чиқариши билан машҳур бўлса-да, ҳозирги кунда у бошқа тизимларга ҳам таъсир қилиши ва ўзга кўринишга олиб келиши ўрганилмоқда. Бундай ҳолатларга юрак дисфункцияси ва аритмиялар, ўткир буйрак шикастланиши, ошқозон-ичак сиптомлари, неврологик касалликлар ва тери томондан ҳам кўп асоратлар кўрилмоқда. Тери мутахассиси сифатида мен ана шу асоратларни ўрганиб келмоқдаман.\nФурсатдан фойдаланиб барча юртдошларимизга гигеник қоидаларга қатъий амал қилишларини сўраб қоламан. Боиси коронавирус ҳали тўлиқ тадқиқ қилингани йўқ. Унинг келгусида қандай асоратлар пайдо қилишини яхши билмаймиз. Кундан-кунга янгидан-янги хулосалар эълон қилинмоқда. Шундай экан, ўзимиз ва яқинларимиз соғлиғига жавобгар бўлиб, эҳтиёт чоралари билан яшашни ўрганишимиз керак.\n— Бўш вақтларингизда нималар билан шуғулланасиз?\n— Дадам тарих фанлари профессори бўлгани учун, тиббиётдан ташқари тарих ва санъатга жуда қизиқаман. Бўш вақтимда музейларни кезишни, машҳур рассомларни ўрганишни, опера ва балет томошаларига боришни ёқтираман. Кортлар очиқ бўлган пайти кўпроқ теннис ўйнашга ҳаракат қилардим. Бироқ, ҳозирги коронавирус пайтида бадиий адабиётлар ўқияпман. Мен охирги ўқиган, ёқтирган асар — Вольтернинг «Кандид» фалсафий романи бўлди.\nАсар қаҳрамонлари бахт қидириб дунёни кезади. Ҳикоянинг охирида эса, қаҳрамонлар Константинополда маҳаллий дарвешдан ҳақиқий бахт нима эканлигини билишади. Маҳаллий дарвешга кўра, бахтнинг рецепти жуда оддий — инсон атрофдаги ҳаётнинг ташвишларини унутиб танлаган касбига ўзини бағишлашдир. Мазкур асарни албатта ўқиб чиқишни тавсия қиламан.\n— Келгусидаги режаларингиз?\n— Нобель мукофотини қўлга киритиш.\nХориждаги ватандошлар Лондон Қироллик коллежи Малика Каримова\nТехнология 10/10, 11:01\n«Ўқитувчиларга шароит яратиш ва маош тўлашни улардан ўрганишимиз керак». Европанинг тўрт мамлакатида таҳсил олган ҳамюртимиз Нурсултон Абдураҳимов билан суҳбат\nЖамият 29/09, 10:05\nШоҳпур Гултўраев: «Афсуски, Ўзбекистондаги аксарият банклар учун маҳсулотлар ва хизматлар ҳамон бирламчи масала»\nТаълим 09/09, 14:49\n«Сиёсат, АҚШ тажрибаси, «Янги Ўзбекистон» ҳақида ўйлар...» Қўшма Штатлардаги сиёсий тадқиқотчи билан суҳбат\nДепутат мол бозорларини бутун Ўзбекистонда бир кунда ўтказишни таклиф этди\nСенат саккизинчи ялпи мажлисини чақирди\n«Ишни чўзсангиз, Адлия вазирига шикоят қиламан!..»\n21 октябрь дам олиш куними? Ҳуқуқий изоҳ\nЭрдўғон Арманистонга қайси давлатлар қурол етказиб бераётганини шартта айтди-қўйди\nЭрини ўлдириш учун «киллер» ёллаган асакалик аёл суд залидан қўйиб юборилди\nСолиқчиларни 15 йил алдаб юрган миллиардер фош бўлди\nКоронавирус: Соғлиқни сақлаш вазирлиги огоҳлантиради!\nОртиқхўжаевнинг қарори Олий судда бекор бўлди\n#коронавирус - 3907\n#пандемия - 407\n#АҚШ - 2043\n#Зангиота - 53\n#Шавкат Мирзиёев - 1826\n#Самарқанд - 568\n#жамоат транспорти - 29\n#таъзия - 94\n#суд - 396\n#Туркия - 710\n#Хитой - 1261\n#Президент - 540\n#Ўзбек тили - 57


Sepkilni yo`qotish - Онлайн савол-жавоб\nQanaqa qilib yuzdagi sepkillani ketqizsa bo`ladi homilador paytimda yuzimga sepkil paydo bo`ldi farzandli bo`ldimam nimagadir ketmayabdi muolajalarim foydasini bilmayapman\nUrazbaev Mansur (Avitsenna.uz) изоҳ берди\nMuolaja olishda davom eting!!! Sabrli bo’ling.\nQanaqa qilib ketkazsa boladi yo surtgani kerm bormi bolsa nomini yozvorin qayerdan topsa boladi\nSepkilni qanday qilib yo`qotish mumkin?\nSepkilni qanday ketkaziw mumkin\nЗуҳра Ҳамдамова жавоб берди 0\nСепкил қандай кетказилади\nСепкил биринчи марта бола 5-6 ёшлик пайтидаёқ кўринади. Катта бўлган сари сепкиллар сони камая боради. 35-40 ёшдан кейин эса бутунлай йўқолиб кетади. Терини оқартириш мақсадида қўлланиладиган кўпгина ёғли суртмалар тери юза қаватини ундаги доғ билан бирга кўчириб туширади. Бироқ сепкилни ишлаб чиқарадиган ҳужайралар терининг анча чуқур қаватига жойлашган бўлади. Шунинг учун терини оқартирувчи кремлар фақат вақтинча ёрдам беради: қуёш нурлари таъсирида доғ ишлаб чиқарадиган ҳужайралар янада фаол ишлайди ва сепкил тағин тошиб кетади. Мана шунинг учун ҳам, аввало, юзни қуёшдан асраш лозим.\nТери ёғли ёки нормал бўлса, оқартириш учун бодринг, лимон, қатиқ, петрушка қайнатмаси ҳам ишлатиш мумкин.\nЮзга қатиқ суриб қўйиб, 15-20 дақиқадан кейин илиқ сувда ювиш фойдали.\nБодринг ёки лимонни кесиб қўйиб, кунига бир неча марта юзингизга ишқалаб суртинг, бироз вақтдан сўнг илиқ сувда ювинг.\nБир боғ петрушкани ярим литр сувда қайнатинг ва у билан юзингизни ювинг.\nОлмали ниқоб: икки ҳафтада 1 марта яримта олма майдаланиб, 1 ошқошиқ асал, 1 чойқошиқ аскарбин кислота ва 20 мл ўсимлик ёғи аралаштирилади. 10 дақиқа юзда туради.\nЯрим ошқошиқ ялпиз барглари устига 1 стакан сув қуйиб, 1 чойқошиқ лимон шарбати солинади, бир кеча-кундуз тиндирилгач, ҳар куни юз артилади.\n2 та бодринг майда қирғиздан ўтказилади. 1 ошқошиқ сметана қўшилади. Юзда 20-25 дақиқа тургач, иссиқ сувда намланган пахта билан артиб олинади.\nТухум оқини 1 ошқошиқ шакар билан аралаштириб, кўпиргунча юзга сурилади. Ниқоб қуригач, илиқ сувда ювилади.\nБир чойқошиқ асалга шунча миқдорда бирор хил озиқлантирувчи крем қўшасиз. Бир неча томчи лимон шарбати томизиб, обдон аралаштиринг. Ҳосил бўлган массани юзга суртиб, ярим соатча вақт ўтгач, ювиб ташланг. Қарабсизки, юзингиз тиниқ ва чиройли бўлади.\nИкки ошқошиқ иссиқ сутга икки ош қошиқ асал солиб тайёрланган аралашма ҳам юз терисини силлиқлаштиради.\nЮз ва пешонадаги ажинларни йўқотиш учун икки ошқошиқ асални иссиқда эритиб, озгина буғдой унининг кепаги ва яримта лимон сувини қўшасиз. Сўнг бу аралашма юзга суриб қўйилади.\nЮзингизга ҳуснбузар тошди. Ундан қутулиш йўли осон. Икки ошқошиқ асални қайноқ буғда эритасиз. Сўнг мойчечак гули солиб, қайнатилган 1 литр сув билан аралаштирасиз. Уни оғзи бекиладиган шиша идишга солиб, қуёш нури тушмайдиган салқин жойда асранг. Бу аралашмани истаган вақингизда юзга суриб юришингиз мумкин.\nИкки ошқошиқ сузмага шунча миқдорда асал қўшасиз. Уни юзга суриб, ярим соатча вақт ўтгач, иссиқроқ сувда ювиб ташлайсиз. Бунда юз териси дағалликлардан холи бўлади.\n15-20 г ачитқи (дрожа)га 1 чойқошиқ лимон суви солинади. Аралаштиришни тўхтатмасдан қуюқ ҳолатга келгунича сут қўшилади. Пахта ёрдамида юзга сурилади. 20 дақиқадан сўнг илиқ сувда ювилади. Бу муолажа ҳафтада икки марта такрорланади.\nТухумнинг оқини кўпиртириб, юзга 20-30 дақиқага суриб қўйилади.\nҚатиқ юзга кечқурун сурилиб, эрталаб совунлаб ювилиши керак.\nҲаво иссиқ фаслларда эрталаб совуқ сувда ювиниш фойдали. Бундай сув юзни тозалаб, терини таранглаштиради. Кеч, ётиш олдидан илиқ сувда ювиниш асабларни юмшатади, уйқу чақиради.\nХалқ табобатида бақлажон юздаги доғларни кетказиши билан ҳам қадрланган. Бунинг учун бақлажонни ўртасидан кесиб, бир неча кун давомида юзга суртиш кифоя.\nКлеопатра усули: 1 ошқошиқ асал, 1 ошқошиқ ун, 1 чойқошиқ қаймоқ (қуруқ терилар учун) ёки бир неча томчи лимон (ёғли терилар учун) – ҳамма масаллиқ яхшилаб аралаштирилади. Бу ниқоб юз терисини тозалаб, қон айланишини яхшилайди. Уни юз ва бўйин терисига суртиб, 20-25 дақиқадан сўнг илиқ сувда ювиб ташланади. Мазкур муолажани ҳафтасига 1-2 марта такрорлаб туриш лозим.\nТарвуздан ниқоб: 1 та тухум сариғига 1 ошқошиқ тарвуз шарбати қўшилиб, яхшилаб аралаштирилади. Юзга суртиб, 10-20 дақиқадан сўнг ювилади. Тарвуз салқиган терини таранглаштиради, рангни тиниқлаштиради.\nЯшартирувчи ниқоб: 1 ошқошиқ ачитқи, 1 ошқошиқ сметана ёки қаймоқ, 1 ошқошиқ истеъмол содаси, 1 ошқошиқ илиқ сув – ҳаммаси яхшилаб аралаштирилади. Ниқоб бўйин ва юзга суртилиб, 15 дақиқадан сўнг ювилади. Ниқоб қуригунча кутиш шарт эмас.\nЯримта помидорни ҳар куни юз ва бўйинга суркаш керак.\n1 ошқошиқ қирғичдан ўтказилган олма, 1 чойқошиқ қаймоқ яхши аралаштирилади. Сўнг ниқоб қилиб юзга суртилади.\nЁғли тери учун ниқоб: яримта олма бўтқасига 1 та тухум оқи, крахмал қўшилади ва тоза юз терисига 15 дақиқа суриб қўйилади. Сўнг кукун туширилиб, илиқ сув билан ювилади, қайнаган сув бўлса, янада яхши.\nАтир совун билан юзни ювиш ярамайди. Кечқурун эса чой билан артган маъқул.\nТунги кремларни кечқурун 10-15 дақиқа сурган яхшироқ. Қоғоз салфетка шимдириш керак.\nTanqid жавоб берди 20\nАввало, кўчага отланишдан олдин тоза юз терисига қуёш нуридан ҳимояловчи махсус кремни юпқа қилиб суринг, сўнг упадан фойдаланинг. Бу усул сизни 2,5-3 соатгача қуёш тиғидан асрайди. Агар ишингиз очиқ ҳавода кўпроқ юришни тақозо этса, унда юзингизни ювиб, муолажани қайта амалга оширинг. Қуёш нурлари сизни нафақат сепкиллар билан сийлайди, балки бутун организмингизга зарарли таъсир этади. Шунинг учун ҳам соғлом ва гўзал кўринишга эга бўлишда дармондориларга бой, табиий маҳсулотларни кўпроқ истеъмол қилинг. Модомики сепкиллар аллақачон пайдо бўлган экан, унда атрофдагилар фикрига қулоқ тутиб, бирданига оқартирувчи косметик воситалардан фойдаланманг. Яхшиси аввалига табиий воситаларга мурожаат этинг. Уй шароитида… Лимон шарбати юздаги пигмент доғларни йўқотиб, терини оқартиради. Қирғичдан чиқарилган бодринг (таъбга кўра 4-5 томчи исталган ўсимлик мойи аралаштиринг) юзга сурилади. 25-30 дақиқадан сўнг илиқ сувда ювиб, совуқ компресс қилинади (крахмал, мойчечак, мармарак (шалфей), наъматак каби маҳсулотлардан фойдаланишингиз ҳам мумкин). Тухум оқи кўпиртирилиб, 1 ош қошиқ 1% сирка аралашмасида юзни артиш ҳам сепкиллардан халос этади. Хом картошкани қирғичдан чиқариб, 1ош қошиқ майдаланган бодом мағзи, 2-3 ош қошиқ ачиган сут ва 1 чой қошиқ ўсимлик мойидан тайёрланган ниқобни юз терисига суринг ва 20-25 дақиқадан сўнг илиқ сувда чайиб, озиқлантирувчи крем суртинг. Шунингдек, янчилган қораҚат меваси барглари, ерқалампир шарбати, мармарак, четан (рябина) дарахти ва мевасидан тайёрланган ниқоблар ҳам юзни оқартириб, юмшатиш хусусиятига эга. Халқона усулда ҳам оқартириш мумкин - Халқ табобатида сепкилларга қарши курашда кашнич суви жуда фойдали. Бунинг учун кўкатни майда тўғраб, устидан қайноқ сув қуйинг, 20-30 дақиқа дамлаб сузгичдан ўтказинг. Дамлама билан ҳар куни 2-3 марта юзингизнинг сепкилли жойларини артиб туришни канда қилманг. Бундан ташқари, қоқиўт сути ва зардобини юзга суртиш ҳам самарали восита саналади. - Юз терингиз қуруқ ва таъсирчан бўлса, ҳар эрталаб мойчечак дамламасида ювинг. - 3 қошиқ жўка (липа), 2 қошиқ мойчечак, 1 қошиқ атиргул япроқлари ва 1/2 қошиқ ялпиз баргларини 1 стакан қайноқ сувга солиб дамланг. Дамлама билан артиб туриш тери қипиқланишининг олдини олади ва доғларни нурсизлантиради. - Қуёшда куйиб, қуруқшаган юзни бирданига совуқ сувда ювманг. Яхшиси, ҳовурдан тушгач, илиқ чойда чайинг. - Кўп терлашга мойил юз терисини қизилпойча (зверобой) дамламасида артиш жуда фойдали. - Уйқудан олдин юз терингизни тозалаб, озиқлантирувчи крем ёки ниқоб суринг. - 3 ош қошиқ бодринг уруғи ёки майдаланган бодрингни 1 стакан ароқ билан аралаштириб, 12 соатга тиндиринг. Ушбу лосьон билан эрталаб ва кечқурун юзингизни артинг. - Эрталаб ва кечқурун юзни ўткир қора чой ёки ачиган сут билан артиш — сепкил ва доғларни оқартиради.


Уй сотиб олганимдан кейин туман сув таъминоти корхонаси билан шартнома тузмадим. Бундай ҳолатда таъминотчи вужудга келган низо бўйича шартнома шартларини далил қилиб кўрсатиши мумкинми?\nУй сотиб олганимдан кейин туман сув таъминоти корхонаси билан шартнома тузмадим. Низо вужудга келганда таъминотчи шартнома шартларини далил қилиб кўрсатаётир.\nИстеъмолчиларга сув таъминоти ва оқова сувни чиқариш хизматлари кўрсатиш қоидаларининг 15-банди (ВМнинг 15.07.2014 йилдаги 194-сон қарорига 2-илова) истеъмолчиларга (субистеъмолчиларга) сув бериш ва улардан оқова сувларни қабул қилиш фақат таъминотчи билан истеъмолчи (субистеъмолчи) ўртасида тузилган шартнома мавжуд бўлгандагина амалга оширилишини белгилайди.\nСиз низонинг моҳиятини кўрсатмагансиз. Агар сўз коммунал маҳсулоти истеъмоли учун ҳақ тўлаш ҳақида бораётган бўлса, у ҳолда масала ҳақиқий ҳолатлардан келиб чиқиб ҳал қилинади. Совуқ сувни истеъмол қилишда истеъмолчи билан таъминотчи ўртасида тузилган шартнома мавжуд эмаслигига қарамай сиз унинг учун тўловни амалга оширишингиз шарт. Талаб қўяётган томон фактлар ва асослар келтириши ҳамда далил қилиб кўрсатаётган ҳолатларни исботлаши керак.


Феруза ЭШМАТОВА: 80 мамлакат орасида фақат Ўзбекистон эътироф этилди\nШу йил 24-27 июль кунлари Америка Қўшма Штатларининг Вашингтон шаҳрида диний эркинликларни тарғиб қилиш бўйича ўнлаб мамлакатлар ташқи ишлар вазирлари иштирокида ўтган халқаро анжуманда Ўзбекистон кўпчилик диққат марказида бўлди.\nЭътиборли жиҳати шундаки, 80 дан зиёд мамлакатдан 600 нафарга яқин вакил қатнашган ушбу нуфузли тадбирда кейинги икки йил мобайнида жамиятда диний бағрикенглик муҳитини яратиш, очиқ ва эркин фуқаролик жамиятини қуришдаги жадал ислоҳотлари ҳамда эришган натижалари учун барча давлатлар орасида фақат Ўзбекистоннинг кўрсаткичлари эътироф этилди!\nДарҳақиқат, мамлакатимизда қарор топган тинчлик-осойишталик, миллатларо дўстона муносабатлар, ўз навбатида, диний бағрикенглик конфессиялараро соғлом мулоқот муҳитини яратишда ҳам муҳим омил ҳисобланиб келмоқда. Мустақиллик шарофати билан диний ва миллий қадриятларимиз тўлалигича тикланди, улуғ аждодларимизнинг хотираларига муносиб эҳтиром кўрсатилди, улар қолдирган диний-илмий ва маънавий-маърифий меросни ўрганиш учун имкониятлар яратилди.\nАйниқса кейинги йилларда Президентимиз Шавкат Мирзиёев томонидан ислом маърифатини кенг тарқатиш бўйича илгари сурилиб, амалга оширилаётган ташаббуслар нафақат халқимиз, балки халқаро жамоатчиликнинг ҳам эътирофига сазовор бўлмоқда. Айниқса, Имом Бухорий номидаги Халқаро илмий-тадқиқот маркази, Ислом цивилизацияси маркази, Ўзбекистон Ислом академиясининг ташкил этилиши юртимизнинг диний соҳадаги кўп асрлик, бой анъаналарига ҳамоҳанглик ўлароқ, мусулмон ренессанси даврига асос солган улуғ аждодларимиз томонидан яратилган ва бугунги кунда ҳам маърифатли дунёни ҳайратга солиб келаётган илмий меросни ўрганиш, илмий тадқиқот ишлари олиб бориш асносида жамиятимизда диний эркинлик, бағрикенглик тамойилларини мустаҳкамлашга хизмат қилмоқда.\nПрезидентимиз Шавкат Мирзиёев 2017 йил 19 сентябрь куни Бирлашган Миллатлар Ташкилоти Бош Ассамблеясининг 72-сессиясида сўзлаган нутқида бутун жаҳон жамоатчилигига қарата ислом динининг асл инсонпарварлик моҳиятини етказишни энг муҳим вазифа, деб ҳисоблаш зарурлигига даъват этган ҳолда, БМТ Бош Ассамблеясининг "Маърифат ва диний бағрикенглик" деб номланган махсус резолюциясини қабул қилиш таклифи билан чиққан эди. Мазкур ҳужжатнинг асосий мақсади – барчанинг таълим олиш ҳуқуқини таъминлашга, саводсизлик ва жаҳолатга барҳам беришга кўмаклашишдан иборатдир. Ушбу резолюция бағрикенглик ва ўзаро ҳурматни қарор топтириш, диний эркинликни таъминлаш, эътиқод қилувчиларнинг ҳуқуқини ҳимоя қилиш, уларнинг камситилишига йўл қўймасликка кўмаклашишга қаратилгани билан жаҳон ҳамжамиятининг эътиборини тортди.\nҚисқа муддатда юртимизда диний маърифатга, диний бағрикенгликни амалда таъминлашга қаратилган ислоҳотларнинг бу каби жадал юритилиши, умуман, ушбу йўналишдаги амалий саъй-ҳаракатларимиз нафақат мамлакатимиз ва мусулмон дунёсида, балки жаҳон миқёсида ҳам худди Вашингтон анжуманидаги каби катта қизиқиш ва эътибор уйғотмоқда.\nАлбатта, бу жараёнда ташқи дунёга очиқ юз билан боқиш, жамиятда фикрлар хилма-хиллигига шароит яратиш, хорижий мамлакатлар билан алоқаларни янада кенгайтириш ва мустаҳкамлаш ҳам муҳим аҳамият касб этади. Шу маънода, жаҳон ҳамжамияти томонидан мамлакатимизнинг тинчликсевар ташқи сиёсати ўзаро ишонч, яхши қўшничилик, ҳамкорлик ва очиқлик тамойиллари асосида изчил амалга оширилаётганини алоҳида таъкидлаш жоиз. Ташқи сиёсатда сифат жиҳатидан янги ва салмоқли ишлар қилинганини фахр билан эътироф этиш ўринли. Мамлакатимиз етакчи хорижий давлатлар, аввало, яқин қўшниларимиз билан дўстона муносабатларни ривожлантириш ва мустаҳкамлаш бўйича аниқ натижаларга эришди. Бўлиб ўтган кўплаб олий даражадаги ташриф ва учрашувлар, қатор долзарб муаммолар ечимини топишга қаратилган янги шартнома ва келишувлар принципиал жиҳатдан янги мазмундаги ҳамкорлик учун мустаҳкам асос бўлиб хизмат қилди.\nАйнан шу жараёнда парламентимизнинг ҳам роли ошиб бормоқда. Олий Мажлис Қонунчилик палатасининг халқаро алоқалари мамлакатимизда амалга оширилаётган кенг қамровли ислоҳотларга мос равишда янги сифат босқичига кўтарилди. Етакчи хорижий давлатларнинг парламентлари ва ҳукуматлари, халқаро ташкилотлар ҳамда чет мамлакатларнинг элчихоналари билан икки томонлама ва кўп томонлама ҳамкорлик янгича мазмунда амалга оширилиб келмоқда.\nОлий Мажлис бир қатор нуфузли халқаро парламентлараро ташкилотлар билан дўстона алоқаларини бир неча йиллик танаффусдан сўнг яна қайта тиклади. Жумладан, дунёдаги энг нуфузли парламент ташкилотларидан бири Парламентлараро иттифоқ, Европада Хавфсизлик ва Ҳамкорлик Ташкилотининг Парламент Ассамблеясида тенг ҳуқуқли ва тўлақонли аъзоси сифатида ўз яна бошлади. Мустақил Давлатлар Ҳамдўстлиги Парламентлараро Ассамблеяси тадбирларидаги иштироки мунтазамлик касб этаётгани муҳим аҳамиятга эга бўлди. Ҳеч иккиланмай тан олиш керакки, бу ишларнинг барчаси мамлакатимизнинг халқаро майдондаги салоҳиятини, ўзбек парламентининг имижини кўтарди.\nУмуман, мамлакатимизда юритилаётган барча соҳадаги ислоҳотларда — ижтимоий-сиёсий, маънавий-маърифий бўладими, ички ва ташқи сиёсатда бўладими — барчасида парламентнинг иштироки янада кучайиши лозим. Айниқса, мамлакатимизда халқимизнинг фаровон турмуш шароити, осойишта ҳаёти, виждон эркинлигини таъминлаш, миллий ва диний қадриятларни эъзозлаш борасида бор куч ва салоҳиятини сафарбар этмоғи керак. Ана шунда миллатлараро ва конфессиялараро бағрикенглик, аҳиллик муҳити янада барқарор бўлаверади. Ўз навбатида, халқимиз билан бирга аҳил-иноқ, елкама-елка туриб яшаётган, шу юрт тараққиёти йўлида меҳнат қилаётган турли миллат ва элатлар, диний конфессиялар вакиллари ҳам эътиқод амалларини доимгидек эркин адо этаверади.\nКўришлар сони: 2430


Уюштирувчи ҳар бир концерт учун алоҳида гувоҳнома олади\nЎзбекистон маданият ва спорт ишлари вазири ўз буйруғи билан бир марталик гастрол-концерт гувоҳномасини бериш тартиби тўғрисидаги низомни тасдиқлади.\nБу ҳақда Ўзбекистон қонунчилигига оид ҳужжат ва материалларни ёйинловчи norma.uz сайти хабар қилади.\n8 апрелдан бошлаб кучга кирган мазкур низомга мувофиқ, концерт ва бошқа томошаларни уюштирмоқчи бўлган ҳуқуқий шахслар бир марталик гастрол-концерт гувоҳномасини олиш учун тадбир ўтказиладиган кундан 30 кун олдин “Ўзбекнаво” эстрада бирлашмасига ариза, давлат рўйхатидан ўтганлик тўғрисидаги гувоҳнома нусхаси, тадбирнинг тасдиқланган дастури ёки сценарийси ҳамда гувоҳнома олиш учун пул тўланганини тасдиқловчи ҳужжат нусхаси каби қатор ҳужжатларни топширишлари керак бўлади.\nНизомда Тошкент шаҳрида ўтказилажак тадбир уюштирувчисидан гувоҳнома учун энг кам ойлик маошнинг 5 баробари миқдорида, вилоятлар марказларида ўтказиладиган тадбир уюштирувчисидан энг кам ойлик маошнинг 3 баробари миқдорида, бошқа аҳоли пунктларида ўтказиладиган тадбир уюштирувчисидан энг кам ойлик маошнинг 1 баробари миқдорида йиғим олиниши кўрсатилган. Агар Ўзбекистонда энг кам ойлик маош миқдори шу кунда 79 590 сўм экани эътиборга олинса, тадбир уюштирувчилари эндиликда концерт гувоҳномаси олиш учун 79 590 сўмдан 238 770 сўмгача йиғим олиниши келиб чиқади.\nКонцерт уюштирувчиси “Ўзбекнаво”га топширган бу пулнинг тўлов қоғози ҳамда юқорида зикр этилган яна учта ҳужжат 10 кун мобайнида экспертлик комиссияси томонидан ўрганиб чиқилади. Комиссия хулосасига кўра эса “Ўзбекнаво” директори гувоҳнома бериш ёки бермаслик тўғрисида буйруқ чиқаради.\nНизомда бир марталик концерт гувоҳномаси бериш рад этилган тақдирда ҳужжатлар камчиликларни бартараф қилиш учун уюштирувчи-аризачига юборилиши қайд этилган. Камчиликлар бартараф қилинганидан кейин экспертлик комиссияси ҳужжатларни 3 кун давомида кўриб чиқиши лозим. Бу камчиликлар экспертлик комиссияси томонидан белгиланган муддатда бартараф қилинса, низомга кўра, аризачидан қўшимча йиғим олинмайди. Агар нуқсонларни бартараф қилиш муддати ўтиб кетса, аризачи яна юқорида зикр этилган суммани тўлайди.\nАгар концерт тадбири бир неча кун давомида ўтказилса ёки бир кун мобайнида битта дастур бўйича, аммо турли вақт ва ё турли жойда ўтказилса, уларнинг ҳар бири учун уюштирувчи алоҳида-алоҳида гувоҳнома олади ва бу гувоҳномаларнинг ҳар бири учун алоҳида-алоҳида пул тўлайди.\nКонцерт ёки томоша тадбири куни ёки жойи, дастури ёки сценарийси ўзгарса, уюштирувчи “Ўзбекнаво”га аввал берилган гувоҳнома оригинали билан бирга ариза топширади ва 3 кун мобайнида ўзгаришларга мувофиқ гувоҳнома расмийлаштирилади.\nНизомда кўрсатилишича, агар уюштирувчи тадбир ўтказиш фикридан воз кечса, унга гувоҳнома учун тўлаган пули қайтариб берилмайди.


Самвел Бабаян: «Рақибнинг четлатилиши бизнинг зараримизга ишлади» » Скачать музыку бесплатно новинки музыки 2016-2017\nСамвел Бабаян: «Рақибнинг четлатилиши бизнинг зараримизга ишлади»\nКомментариев: 0 Просмотров: 157 Дата: 24-03-2016, 18:59 Ўзбекистон ва Филиппин терма жамоалари ўртасидаги ўйиндан кейинги ташкил этилган матбуот анжуманининг иккинчи қисмида Самвел Бабаян иштирок этди.— Кутганимдек, ўйин оғир кечди. Рақиб қандай ўйнашни биладиган жамоа. Шубҳасиз, Филиппин дарвозабони ўйин қаҳрамонига айланди. Рақиб футболчисининг четлатилиши бизнинг зараримизга ишлади. Четлатишдан кейин улар тўлиқ ҳимояга ётиб олишди. Муҳими 3 очкони қўлга киритдик. Шундан хурсандман.— Жамоа икки таянч ярим ҳимоячиси билан ўйнаётганида тўпни олиб қўйиш ва ҳужумни бошлаш яхши бўлаётганди. Одил олдинроққа ўтиб ўйнаганидан кейин бу ҳолат сустлашиб қолди. Бу ўйиндан келиб чиқилган вазиятми ёки шундай кўрсатма берганмидингиз?— Ўйин бошидан охиригача 2 таянч ярим ҳимоячи билан ўйнадик. Вазиятдан келиб чиқиб Одил олдинга ўтиб ўйнашга мажбур бўлди. Соҳибов ҳужумни бошлаш борасида ҳали етарлича маҳоратга эга эмас.— Баҳрайн билан ўйинда таркибда ўзгаришлар бўладими?— Бугун бўлиб ўтаётган бошқа гуруҳларда натижалардан кейин навбатдаги босқичга чиқишимиз 100% ҳал бўлса, унда таркибда ўзгаришлар қилишим мумкин.— Жепаров олиб ташланганидан кейин бурчак тўплари яхшироқ ижро этила бошлади. — Сервернинг чап оёғи кучли. Айнан чап оёқдаги ўйини туфайли у икки марта Осиёнинг энг яхши футболчиси бўлди. Шунчаки, Жепаров ҳозир функционал жиҳатдан юқори савияда эмас. У "Локомотив" сафида жароҳат олиб, энди тикланмоқда. Бошқа томондан Филиппин яхши ўйнади. Шунингдек, ўйиндан олдин белгилаб олган комбинацияларимиз бугун чиқмади. Бу комбинацияларни кейинги ўйинга қолдирдик.— Мен бу саволни Абрамовга ҳам, Қосимовга ҳам берганман. Аммо улар аниқ жавоб беришмаган. Вазиятлардан унумли фойдалана олмасликнинг асосий сабаби нимада?— Барчасига футбол ўйини айбдор. Футболнинг буюклиги ҳам шунда. Катта устунликка эга бўла туриб, юқори босим остида ўйнаш осон эмас. Яна бир марта такрорлайман, Филиппин кучсиз жамоа эмас. Бугун учрашувнинг энг яхши ўйинчиси - бу дарвозабон. Унинг ўйинини Англия Премьер-лигаси мураббийи кўрса, уни ўз жамоасига таклиф қилган бўларди.— Бугунги ўйини учун Александр Гейнрихга алоҳида миннатдорчилик билдирасизми?— Бизда аҳил оиламиз. Футболчиларни ажратиб ўтирмаймиз. Кимдир асосий таркибга тушмаса, бундан хафа бўлмайди. Мен фақат Гейнрихга эмас, бутун жамоага миннатдорчилик билдирган бўлардим.Олдимизда сўнгги ўйин турибди. Унда ғалаба қозониб, ўз йўлимизда давом этишимиз керак. Ўз номимдан ва футболчилар номидан стадионга ташриф буюрган мухлисларга раҳмат айтаман. 29 март куни Баҳрайнга қарши бўладиган ўйинга ҳам ташриф буюриб, бизни қўллаб-қувватлашларини истардим. - деб хабар бермоқда Stadion.uz нашри.


“Ҳасбуналлоҳу ва ниьмал вакил” зикрининг фазилати – Nasihat.uz\nДуо ва зикр: “Дуо” сўзи араб тилидан олинган бўлиб, луғатда “чақириқ”, “илтижо”, “дуо” маъноларида. Шаръий истелоҳда эса: “Банда Раббисидан илтижо билан сўрашидан иборат ибодатдир”.\n“Зикр” сўзи ҳам араб тилидан олинган бўлиб, луғатда “эслаш” маъносида. Шаръий истелоҳда “Банда Аллоҳни унинг исм ва сифатлари ила зикр қилиши, ёки Унинг шаънига лойиқ бирор бир мақтовни ифода қилишидир”.\nДуо ва зикр ибодат ва ибодатнинг асосидир. Қуръони карим ва ҳадиси шарифларда дуо ва зикрларнинг махсус сўз ва жумлалари келтирилади. Ҳар бир махсус алоҳида кўринишда келган дуо ва зикрларни ўзига хос фазилати айтилган.\nДуо ва зикрнинг шарти ва одоблари: Уларнинг баъзиларини келтириб ўтамиз:\nАллоҳга чин ихлос ва таваккал қилиш;\nАллоҳ қабул қилишига аниқ ишониш;\nАллоҳга фаровон ва қийинчилик кунларда, ҳар доим дуо ва зикрда бўлиш;\nАллоҳга дуо қилишда ҳаддан ошмаслик;\nАллоҳнинг ижобат қилишини кутишда шошқалоқ бўлмаслик.\nДуонинг қабул бўладиган ҳолат ва вақтлари: Уларнинг баъзиларини келтириб ўтамиз:\nМазлумнинг золимнинг зиддига қилган дуоси;\nНоилож ва муҳтож бўлганда;\nКечанинг охирги учинчи қисмида;\nСажда ҳолатида (хусусан намоздаги саждада).\nБундан ташқари, бир қанча ҳолат ва вақтларда қилинадиган ҳамда дуоси мустажоб маълум кишилар томонидан қилинадиган дуо ва зикрлар ҳақида диний манбаларимизда батафсил маълумотлар баён этилади.\nЗикр ва дуони тилдан ва дилдан қўймаслик: Пайғамбаримиз соллаллоҳу алайҳи васаллам мусулмонларни Аллоҳ таолони зикр қилишни алоҳида тарғиб қилганлар. Зеро, зикр мустаҳкам қўрғондир. Мусулмон кишининг тили муборак зикрлар билан машғул бўлар экан ҳаёти яхшиликла гуллаб-яшнайди. Шунингдек, зикр мусулмон кишининг ҳаётига ўзгача шукуҳ бағишлайди ҳамда ўзгача из қолдиради.\n“Сиздан (эй, Муҳаммад!) бандаларим Менинг ҳақимда сўрасалар, (айтинг) Мен уларга яқинман. Менга илтижо қилувчининг дуосини ижобат этурман. Бас, улар ҳам Мени (даъватларимни) ижобат (қабул) этиб, Менга имон келтирсинлар, шояд (шунда) тўғри йўлга тушиб кетсалар”. (Бақара сураси, 186).\nБошқа ояти каримада эса шундай айтади:\n“Парвардигорингиз: «Менга дуо қилингиз, Мен сизлар учун (дуоларингизни) ижобат қилай!» – деди…”. (Ғофир сураси, 60).\n“Ҳасбуналлоҳу ва ниьмал вакил” зикри: Инсонлар зулм ёки мусибатга дучор бўлганда айтишадиган бир жумла бор. У Қуръони каримда ҳам, ҳадиси шарифда ҳам алоҳида мақталган. Мўъминнинг гўзал одоби, Аллоҳ уни мусибат билан синаганда унинг Қуръоний сифати эканлиги баён қилинган. Ўша зикр бу حَسْبُنَا اللهُ ونِعْمَ الوَكِيلُ (“Ҳасбуналлоҳу ва ниьмал вакил”) яъни, Аллоҳнинг Ўзи бизга кифоя ва У қандай ҳам яхши вакил (ҳимоячи)дир.\n“Ҳасбуналлоҳу ва ниьмал вакил” зикрининг моҳияти: Бу жумланинг моҳияти нима?! Ушбу зикр қулоғимизга тез-тез чалиниб туради. Мусулмонлар ушбу зикрни зулм ёки мусибатга учраганда айтишади. Ушбу зикрда мусулмон тили ва дили билан баралла айтганда унинг ҳаёти учун улкан фазл бўлиб, унда алоҳида ўрин эгаллайди. Мўъмин банда шу гапи билан барча ишларини Аллоҳга топширади. Бу зикр билан мазлум золимнинг зулмидан Аллоҳ таолога шикоят қилади. Натижада, Аллоҳ золимниннг ёмонлиги ва макрига кифоя қилади.\nЮқорида айтилганидек ушбу зикр Қуръоний дуо ва зикр ўлароқ Пайғамбарларнинг суннатларидандир. Хусусан, Иброҳим алайҳиссалом қавмларининг бут ва санамларини синдириб ташлаганларидан кейин қавмлари у зотни оловга ташламоқчи бўлишганда айнан ушбу дуони айтганлар. Шунингдек, Пайғамбаримиз Муҳаммад соллаллоҳу алайҳи васаллам ҳам Уҳуд ғазотида мушриклар мусулмонларни мағлуб қилганида айнан шу дуони айтганлар.\nМусулмон киши ҳаёти давомида зулмга учраганда айтади. Шунда ушбу зикр қуйидаги маънони ифода қилади: “Албатта Аллоҳ таоло мусулмон киши учун етарли ва кифоя қилквчидир. Ҳамда мўъминнинг ҳамма ҳолатида ҳимоя, эътибор, меҳрибонлик, дуосини ижобат қилиш, ёмонларнинг азиятини даф қилиб, унга яхшилик ва хурсандчилик беришда қандай ҳам яхши вакил.\nУшбу зикрни Оли Имрон сураси шундай марҳамат қилади:\n“Уларга одамлар: “Сизларга қарши (ҳужум учун) одамлар (Макка мушриклари лашкар) тўпладилар. Улардан қўрқингиз!” – деганларида, (бу гап) уларнинг имонларини янада зиёда қилди ва айтдиларки: “Бизга Аллоҳнинг ўзи кифоя. У вакилликка ўта лойиқдир!”.\n“Сизларга қарши (ҳужум учун) одамлар (Макка мушриклари лашкар) тўпладилар…”, дейилганда улар жавоб сифатида фақат ва фақат шу дуони такрорлаб юришди.\nАбу Суфён Уҳуд жангидан қайтаётиб келаси йили Бадр майдонида яна тўқнашамиз деб айтган эди. Келаси йили унинг дилига қўрқув тушиб аҳдидан қайтади ва Наъим ибн Масъуд исмли кимсани Мадинага юбориб бу ҳақда огоҳлантириб қўйишни буюради. У бориб мушриклар жангга тайёргарлик кўряпти деб айтади. Муҳаммад алайҳиссалом 70 та отлиқ аскар билан Бадрга бориб, ёвни учратмагач, урушсиз қайтадилар.\nДарҳақиқат, ушбу зикр қисқа бўлишига қарамай, унда мўъминни эътиқодининг буюк қуввати, Аллоҳга нисбатан улкан таваккал, золимларга қарши Аллоҳ таолонинг қудрати ва кучига юксак ишонч бордир.\n“Ҳасбуналлоҳу ва ниьмал вакил” зикрининг алоҳида хусусиятлари:\nУшбу дуо дуоларнинг фазл ва мартаба жиҳатидан энг буюкларидан;\nУнда Аллоҳнинг ризоси яширинган;\nУнда банда Аллоҳнинг ҳузурида заиф ва эҳтиёжманд экани, Аллоҳ билан эса барча мавжудотларнинг олдида беҳожат экани мавжуд;\nУнда ишни Аллоҳга топшириш бор;\nУнда Аллоҳнинг Ўзига таваккал қилиш ила Унинг Ўзига суяниш билан зулм, ёмонлик ва қўрқинчни даф қилиш бор;\nУнда Аллоҳ Унга суянган бандаларига Ўзи кифоя қилиши бор;\nУнда дунё ва охират саодати муавжуд;\nУнда енгиллик ва чигалликларнинг кушойиши бор;\nУнда ризқни келтириш бор.\nАллоҳ ҳақ таоло Унга дуо қилиб муножот қиладиган, ишларини Раббисига топширадиган ва фақатгина Унга суянадиган бандасини севади. Шу иши сабабли У бандасидан рози бўлади. Унга раҳмати ва карамини тортиқ қилади. Ҳузурида у бандасини даражасини кўтаради.\nАллоҳ ҳақ таоло тилимиз ва дилимизни зикридан узмасин!\n“Янгиқўрғон” жоме масжиди имом-хатиби\n Шайх Абдулазиз Мансур. Қуръони карим маъноларининг таржимаси. Оли Имрон сураси 173.. Тошкент: Тошкент ислом университети. 2001.\n← Исломда аёл қадри\nСуралардаги “муқаттаот” ҳарфлар →


Бир кун олдин Байрутда содир бўлган терактлар эса ижтимоий тармоқда акс этмади.\nInternational Business Times нашрининг ёзишича, ижтимоий тармоқлар фойдаланувчилари Facebook ‘ни икки хил стандартлар намойиш қилишда айбламоқда. Бу танқидларга ҳозирча бирор расмий жавоб берилмади.\n“Хавфсизлик текшируви” (Safety Check) функцияси 2014 йили ишга туширилган эди. Уч йил муқаддам Японияда содир бўлган ҳалокатли цунамидан сўнг бундай хизматни жорий қилишга қарор берилган эди. Компания раҳбарияти одамлар офатлар ва ҳалокатлар чоғида ижтимоий тармоқлардан фаол фойдаланишига эътибор қаратди. Шу боис бир-бирини топишнинг қулай инструментини яратди.\nФункция шу пайтгача беш марта қўлланган эди: Афғонистон, Чили, Непалдаги зилзилалар, Тинч океанининг жанубий қисмидаги “Пэм” циклони ҳамда Филиппиндаги “Руби” тайфунидан сўнг.\nОдатда ушбу хизмат табиий офатлар чоғида ишга туширилар эди. Париждаги терактлар истисно ҳолатлар бўлди.


Бош прокуратура академияси ходимларига лавозим маошига...\n08.05.2018 23:15 0 5823\nБош прокуратура Олий ўқувчи курслари Президент фармонига мувофиқ академия сифатида қайта ташкил қайта ташкил этилгани ҳақида хабар берган эдик. Фармонга мувофиқ прокуратура органлари ходимлари ҳар уч йилда камида бир марта малака ошириши қатъий белгиланди.\nЯнги ҳужжат билан Академияга прокуратура органлари ходимларини тайёрлаш, қайта тайёрлаш ва уларнинг малакасини ошириш учун масъул таълим ва илмий-тадқиқот муассасаси мақоми берилди.\nФармонда 2018 йилнинг 1 июнидан Мажбурий ижро бюросини ривожлантириш жамғармаси ҳисобидан Академия ходимларига прокуратура органлари ходимлари учун белгиланган оширилган тариф коэффициенти ва алоҳида меҳнат шароитлари учун ҳар ойлик устама ҳамда қонун ҳужжатларида белгиланган бошқа рағбатлантирувчи қўшимча ҳақ ва устамаларни ўз таркибига олувчи лавозим маошига 100 фоиз миқдорда ҳар ойлик қўшимча устама тўланиши кўзда тутилган.\nФармонга кўра, академия фаолияти Давлат бюджети, Мажбурий ижро бюросини ривожлантириш жамғармаси ва прокуратура органларининг бюджетдан ташқари жамғармалари, шунингдек, қонун ҳужжатлари билан тақиқланмаган бошқа манбалар ҳисобидан молиялаштирилади. Академияда тўлов-контракт асосида ўқитишдан келиб тушадиган маблағлар ўқув ва моддий-техник базасини ривожлантириш ҳамда унинг ходимларини моддий рағбатлантиришга йўналтирилади.\nЭслатиб ўтамиз, «Прокуратура органлари кадрларини тайёрлаш, қайта тайёрлаш ва уларнинг малакасини ошириш тизимини тубдан такомиллаштириш чора-тадбирлари тўғрисида»ги фармон Президент Шавкат Мирзиёев томонидан 2018 йил 8 май куни имзоланган. Унинг матни ЎзАда эълон қилинган.\nакадемия Бош прокуратура устама\nЖамият 08/05, 23:06\nБош прокуратура академиясида кундузги, сиртқи ва масофавий шаклда ўқиш мумкин


АҚШда 2001 йил 11 сентябрдаги терактлардан кейин киритилган фавқулодда ҳолат режими узайтирилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:54 - АҚШда 2001 йил 11 сентябрдаги терактлардан кейин киритилган фавқулодда ҳолат режими узайтирилди\nАҚШ ҳукумати 2001 йил 11 сентябрдаги терактлардан кейин эълон қилган фавқулодда ҳолат режими яна бир йил амал қилади. Бу ҳақда АҚШ президенти Жо Байден эълон қилди.\nЖо Байденнинг таъкидлашича, АҚШ 20 йил аввал фавқулодда ҳолат режимини киритишига сабаб бўлган террорчилик хавфи ҳамон сақланиб қолмоқда.\nФавқулодда ҳолат режими Нью-Йорк ва Вашингтондаги терактлардан кейин 2001 йил 14 сентябрда ўша вақтдаги президент Жорж Буш (кичик Жорж Буш) томонидан киритилган эди. Фавқулодда ҳолат режими киритилиши ҳақидаги ҳужжатда ҳукумат кўрадиган аниқ чоралар кўрсатилмаган, бироқ у террорчилик таҳдиди ҳолатида президентга қўшимча ваколатларни беради.\nАввалроқ Жо Байден 11 сентябрдаги терактларга алоқадор маълумотларни ошкор қилиш ҳақидаги фармонни имзолади. Бу АҚШ президентининг сайловолди ваъдаларидан бири бўлган эди.\n2001 йил 11 сентябрда АҚШда бир қатор терактлар содир этилган, айнан ўшанда террорчилар 2та олиб қочилган йўловчи самолётлар Нью-Йоркдаги Жаҳон Cавдо Маркази минораларига бориб уришганди. Яна бир самолёт Пентагон биносига бориб урилгани ҳам маълум. Ушбу терактлар учун жавобгарликни “Ал-Қоида” террорчи ташкилоти ўз зиммасига олгани ҳам ҳаммага маълум бўлган.


Соғлом турмуш тарзи асослари тушунчаларини шакллантириш » Tibbiyot » Slayd » Slayd | Prezentatsiya | PPT\nСоғлом турмуш тарзи асослари тушунчаларини шакллантириш\nСоғлом турмуш тарзи – инсон турмуш шароитларини фаол ўзлаштириш усули бўлиб, кун тартибига риоя қилиш, фаол харакат асосида организмни чиниқтириш, спорт билан шуғулланиш, тўла ва сифатли овқатланиш, овқатланишнинг гигиeник қоидаларига риоя қилиш, мулоқот ва экологик маданиятга эришиш, умуминсоний ва миллий қадриятлар асосида маънавий тарбия олиш, зарарли одатлардан ўзини тута билиш демакдир.\nQo`shilgan sana: 12-09-2017, 22:05\nFayl hajmi: 389,12 kB \nBUXORO DAVLAT UNIVERSITETI «FIZIKA MATEMATIKA» FAKULTETI\nСоғлом турмуш тарзини шакллантириш прeдмeтининг мақсади ва вазифалари:\nшаxс хаёти ва саломатлигига салбий таъсир кўрсатувчи омилларни бартараф этиш борасидаги назарий билим ва амалий кўникмаларни ўзлаштиришга эришиш;\nкун тартибига қатъий амал қилиш;\nмунтазам равишда чиниқиб бориш, фаол жисмоний харакатни ташкил этиш хамда спорт билан доимий шуғулланишга эришиш;\nтўғри овқатланиш қоидаларининг мохияти ва аҳамияти тўғрисидаги маълумотларни пуxта ўзлаштириш ва улардан амалий фаолиятда фойдаланиш;\nшаxсий саломатликни сақлашга нисбатан маьсулиятни қарор топтириш;\nатроф-мухитни мухофаза қилиш, экологик маданият қоидаларига эга бўлиш;\nтурли xилдаги жарохатланиш ва баxтсиз ходисаларниг олдини олиш лаёқатига эга бўлиш;\nсалбий одатларни ўзлаштириш (тамаки махсулотларини чeкиш, наркотик моддалар ва спиртли ичимликларни истeъмол қилиш)нинг рағбати юзага кeлмаслигини таъминлаш;\nжинс сифатида тўғри тарбияланиш, шаxсий гигиeна қоидаларидан xабардор бўлиш ва уларга оғишмай амал қилиш;\nўзида юксак аxлоқий сифатлар, кучли ва мустахкам иродани хосил қилишга эришиш, шунингдeк, псиxогигиeна талабларига амал қилиш;\nРeспублика Прeзидeнти И.А. Каримов алохида эътибор бeриб таъкидлаганидек: “Xалқ соғлиғини мустахкамлаш мухим вазифалардан биридир, ёш авлоднинг соғлиғи хақида қайғуриш хам давлат сиёсати даражасига кўтарилган. Буларнинг, ёш авлоднинг соғлиғига таъсир қилувчи асосий омилларни билишни, ўқувчиларда соғлом турмуш тарзининг шакллантиришнинг мeтодологик, псиxологик, пeдагогик, тиббий ва гигиeник асосларини яратишни тақозо этади” Фаол харакат билан боғлиқ хаёт кечириш. чиниқиш, жисмоний тарбия ва спорт билан шуғулланиш - соғлом турмуш тарзининг мухим омиллари. Инсоннинг соғлом турмуш кечиришида фаол ҳаракат, яъни чиниқиш асосий ўринни эгаллайди.\nИ.П. Павлов жисмоний харакатнинг инсон саломатлигига таъсирини, организм ташқи муҳит билан чамбарчас боғланганлигини англатувчи кўриниш, деб таърифлайди. Фаол-ҳаракатнинг организмга кўрсатадиган таъсирини қуйидагича ифодалаш мумкин:\nюрак-қон-томир функцияси фаоллашади;\nнафас олиш яхшиланади;\nсуяклар мустахкамланиб, мускуллар кучли бўлади, бўғинларнинг харакатчанлиги ортади;\nовқатнинг яхши ҳазм бўлиши таъминланади;\nайириш органларининг фаолияти яхшиланади;\nасаб тизими мутаҳкамланади. Булар эса марказий нерв тизимида бўладиган қўзғалиш ходисаларининг мувозанатини бир меъёрда сақлашда катта ахамиятга эга;\nинсон психологиясига ижобий таъсир кўрсатади;\nқадди-қоматнинг тўғри шаклланишига ёрдам беради ва ҳоказолар.\nТўғри уюштирилган кун тартиби oрганизмнинг ҳар тoмoнлама:\nмeҳнат унумдoрлиги анча юқoри бўлиб, ишлаш қoбилиятининг узoқ вақт яxши сақланиши;\nкасалланишнинг oлдини oлишда муҳим ўрин тутади.\nМактаб ўқувчиларининг сoғлиғини сақлаш мақсадида мактаб фаoлиятига, унинг ўқув-тарбиявий жараёнига, oта-oналарга қуйидаги физиoлoгик-гигиeник тавсияларни жoрий қилиш мақсадга мувoфиқдир:\nкундалик рeжимга яъни, кун тартибига риoя қилиш, жумладан, мактаб ва уй шарoитида ўқув машғулoтлари юкламасини тартибга сoлиш;\noчиқ ҳавoда сайр қилиш билан xoрдиқ чиқаришни кeнг йўлга қўйиш;\nетарли ва ўз вақтида oвқатланишни йўлга қўйиш;\nгигиеник жиҳатдан тўлиқ, бир марoмдаги уйқу;\nўз вақтида ақлий юкламани жисмoний юкламага алмаштириш;\nгигиеник талабларга жавoб бeрадиган ҳoлда фаoлиятларни алмаштириб туриш;\nмустақил фаoлият билан шуғулланиш.\nСoғлиқни сақлаш вазирлиги билан кeлишилган ҳoлда, махаллий халқ таълими бoшқармаси зиммасига қуйидаги назoрат вазифалар юклатилиши кўзда тутилиши лoзим:\nўқув xoналарини бoлалар ва ўсмирларнинг антрoпoмeтрик кўрсаткичларини ўлчаш учун лoзим бўлган жиҳoзлар билан таъминланишини уюштириш;\noвқатланиш ва oшxoна блoклари, oзиқ-oвқат маҳсулoтларини сақлаш, уларнинг сифати ҳамда каллoрияси устидан жoрий назoратни ташкил этиш;\nумумий таълим мактаблари, академик лицей, коллежларда санитария-эпидeмиoлoгия тартибига риoя қилиш ва санитария-гигиена талабларини бажариш, xoналар ёруғлигини таъминлаш, вақти-вақти билан шамoллатиб туриш хамда мактаб мeбeлларининг тўғри танлашни жoрий этиш.\nСoғлoм турмуш тарзининг oмилларидан бири – тўғри oвқатланиш ҳисoбланиб, у инсoн салoматлигини сақлашда муҳим аҳамиятга эга.\nГигиена - сoғлoм турмуш тарзининг асoси.\nБадан тeриси ва oғиз бўшлиғини парвариш қилиш.\nЧиниқтириш ва жисмoний тарбия.\nКундалик рeжимнинг гигиеник асoслари.\nКийим-бoш гигиенаси ҳам шаxсий гигиенанинг асoсий мезонлари хисoбланади.\nTeglar: 1179илиш билан турмуш тў1171ри эришиш тартибига Со1171лом тарбия спорт шу1171улланиш асосида инсон ўзлаштириш тарзининг таъсир мактаб гигиеник со1171лом са1179лаш жoрий\n2015-08-27 Соглом турмуш тарзи\n2017-09-12 Ёшлар ва соғлом турмуш тарзи\n2017-02-06 Валеологиянинг назарий-методологик асослари\n2016-04-14 Зарарли одатларсиз ҳаёт ва гиёҳванд моддаларсиз соғлом ту ...\n2015-01-12 Ёшларда соглом турмуш тарзини, зарарли одатларга карши иммунитетни шакллант ...\n2016-11-17 Волейбол (дарс ишланма)\n2016-12-21 “Волейбол” дарс ишланма\n2015-08-27 Миллий декоратив каштачилигидаги накшларнинг замонавий либосларда акс эттир ...\n2017-04-04 Шахс ва фаолиятнинг эмоционал-иродавий таърифланиши\n2016-10-15 Ёшлар орасида соғлом турмуш тарзини шакллантириш (tamaki chekish qars ...\n2015-08-21 Мустақил сув хўжалиги тармоғини шакллантириш масалалари\n2016-11-03 «Обод турмуш йили» давлат дастурида иқтисодий масалалар таҳлили ...\n2015-08-27 Кам ҳаракатлик ва семизлик замонавий турмуш тарзи\n2016-11-13 Бирлашган Араб Амирлиги\n2016-09-30 Эрта турмуш қуришнинг салбий оқибатлари


Жамоамизнинг Минскдаги ўқув-йиғин машғулотларини ўнинчи куни якунланди.\nЎнинчи кунга келиб йиғин доирасидаги тўртинчи назорат учрашувини ўтказдик. Белорусь олий лигаси вакили «Дняпро» клубига қарши баҳс голларга бой тарзда ўтди. Рақиб илк дақиқаларданоқ катта иштиёқ билан ҳужумга ўтиб, ҳисобни очди. Ўтказиб юборилган голдан сўнг футболчиларимиз тўп назоратини қўлга олишди ва рақиб дарвозаси олдида хавфли вазиятларни юзага келтира бошлашди. Жамоамиз ҳужумлар уюштираётган вақтда рақиб қарши ҳужумга ўтди ва ҳакам билан тортишувларга сабаб бўлган иккинчи голни урди. Ҳимоячимиз дарвозага ичига йўл олаётган тўпни ўйинга қайтарганди, қанот ҳакам тўп чизиқни кесиб ўтганини кўрсатди. Бош ҳакам ёрдамчисининг қарорини тасдиқлади. Шундан кейин устунлик футболчиларимиз томонига ўтди. Ҳужумларнинг бирида ҳимоячи жарима майдони ичида Санжар Рихсибоевни очиқчасига қўполлик билан тўхтатиб қолди. Бироқ учрашув ҳаками пенальти белгилашни лозим топмади. Орадан кўп ўтмай энди Санжар Қодирқулов қўполлик билан тўхтатилди, бу сафар ҳам ҳакам нуқтани кўрсатгани йўқ. Аксига олиб, уюштирилган ҳужумларнинг ҳеч бири самара бермади. Якуний зарбалар йўлига ё дарвозабон ёки ҳимоячилар тўғаноқ бўлаверди.\nВадим Абрамов иккинчи бўлимни уч ўзгариш билан бошлади. Майдонга жамоа йиғинида кўрикдан ўтаётган уч легионер туширилди. Иккинчи бўлим биз учун яхши бошланган эдику, аммо учинчи голни ҳам ўтказиб юбордик. Гарчи ҳисоб ўйинга мос бўлмаётган бўлса-да, футболчиларимиз руҳан синмаган ҳолда ўз ўйинларини намойиш қила бошлашди. Бу 76-дақиқа келиб ўз самарасини берди. Ажойиб ҳужумдан кейин россиялик Дмитрий Островский ҳисобни биттага қисқартирди. Орадан бир дақиқа ўтиб, ҳакам биринчи бўлимдаги айбини ювиб, футболчимизга ишлатилган қўполлик учун мезбонлар дарвозасига пенальти белгилади. Нуқтага яқинлашган Муҳаммад Диаллонинг зарбасини дарвозабон бартараф этди. Орадан кўп ўтмай ҳакам майдон эгалари дарвозасига иккинчи марта пенальти белгилади. Бу сафар энди нуқтага Анвар Ғофуров яқинлашди, бироқ дарвозабон тажрибали ҳимоячимизнинг ҳам зарбасини қайтаришга муваффақ бўлди. Аммо барибир иккинчи гол «Дняпро» дарвозасидан жой олди. Футболчиларимизнинг ўнг қанотдан ташкил қилган ҳужумини Островский якунлаб қўйди – 3:2. Афсуски, қолган дақиқалар ҳисобни яна ўзгартиришимизга камлик қилди.\nАйтиш керак, Вадим Абрамов кечаги ўйиндан фарқли равишда бугун 17 нафар футболчининг хизматидан фойдаланди. Бугун майдонга тушмаган футболчилар эртага бўлиб ўтадиган навбатдаги назорат ўйинида жамоага ёрдам беради.


Беморларнинг ўлим сабаблари ҳақида тўхталсангиз. Короновируснинг ўзига хос профилактикаси мавжудми?\n– Коронавирус инфекцияси билан ортиқча тана вазнига эга, қандли диабет, гипертония, юрак ва ўпка хасталиклари билан оғриган беморлар зарарланишади. Касаллик ёндош хасталиклари мавжуд одамларда оғирроқ кечади.\nКоронавирус касаллигидан вафот этиш сабабларидан бири – тромбозларнинг ривожланиши ҳисобланади. Ҳозирга келиб тромбозларнинг олдини олиш ва даволаш протоколи ишлаб чиқилган. Аммо таъкидлаш лозимки, антикоагулянт дори воситаларни назоратсиз қабул қилиш оғир оқибатлар – қон кетишига олиб келиши мумкин.\n– Ҳозирги кунда ушбу масала бўйича ягона фикр мавжуд эмас. Коронавирус болаларда аксарият ҳолларда енгил шаклдаги ЎРВИ сингари кечади, яъни томоқ оғриғи, йўтал, бурун оқиши ва аксириш.\nКасаллик оғирроқ кечаётган бўлса – тана ҳароратининг 37,5-39 даражагача кўтарилиши, ҳолсизлик ва бош оғриғи кузатилади. Енгил кечишига олиб келувчи сабаблар қуйидагилар бўлиши тахмин қилинади:\n Катталарга нисбатан соғлом ўпкага эгалиги туфайли болалар касалликнинг оғир шаклларига берилувчан эмас;\n Болалар, айниқса эрта ёшдаги болалар ёмон одатларга – чекиш ва бошқаларга эга эмаслиги;\n Туғма иммунитет, яъни носпецифик ҳимоя болаларда катталарга нисбатан кучли бўлганлиги;\n COVID-19 вируси ҳужайра ичига кириши учун ўз оқсилини инсон ҳужайраларидаги S рецепторлар билан боғлайди. Болаларда ушбу рецепторларнинг сони ва фаоллиги кам. Яъни, болаларда вирус кириши учун нишонлар кам;\n Болалар боғча ва мактабларда ўзлари учун жуда кўп янги респиратор инфекцияларга учрайдилар. Бунинг натижасида уларда бир қатор касалликларга қарши антитаначалар ҳосил бўлиб, уларнинг миқдори катталарникига нисбатан кўп бўлади.\nЛекин шуни ёдда тутиш керакки, болаларда ҳам касаллик ўтказилиб юборилса ва шифокорга кеч мурожаат қилинса ҳамда уларда нафас олиш тизимининг сурункали касалликлари мавжуд бўлса, уларда ҳам оғир кечиш ҳолатлари кузатилиши мумкин ҳамда ўлимга олиб келиши ҳеч гап эмас.\n✔ 3309 🕔 09:38, 28.09.2020


Ўзбекистонлик рефери ОФКнинг махсус совринига сазовор бўлди - 02.12.2017, Sputnik Ўзбекистон\nБангкокда Осиё футбол конфедерациясининг "AFC Annual Awards 2017" - 2017 йил якунлари бўйича лауреатларни тақдирлаш маросими бўлиб ўтди 02.12.2017, Sputnik Ўзбекистон\n© Федерация футбола Узбекистана Рефери ФИФА из Узбекистана, судья пляжного футбола Бахтиёр Намазов\nБангкокда Осиё футбол конфедерациясининг "AFC Annual Awards 2017" - 2017 йил якунлари бўйича лауреатларни тақдирлаш маросими бўлиб ўтди\nТОШКЕНТ, 2 дек — Sputnik. Осиё футбол конфедерацияси 2017 йил якунлари бўйича тақдирланганлар рўйхатини эълон қилди.\nОФКнинг ҳакамлар учун махсус мукофоти ўзбекистонлик ФИФА рефериси, пляж футболи бўйича ҳакам Бахтиёр Намозовга берилди. Бу ҳақда тадбир ташкилотчилари сайтида хабар берилди.\nБахтиёр Намозов пляж футболи бўйича жаҳон чемпионатида ишлаган осиёлик илк ҳакам бўлди.\nШу йилнинг баҳорида Намозов Багам оролларида бўлиб ўтган пляж футболи бўйича жаҳон чемпионатида ишлаганди. У Бразилия ва Таити жамоалари ўртасидаги финал учрашувини бошқарган.


OzodDayjest: Монопол автоширкат сотаётган “ажаларава”ларнинг хавфсизлик даражаси эътирозли саволлар туғдирмоқда\n16 июн 2021, Тошкент вақти: 07:23\nТаниқли шифокор тиббиёт институтларига суперконтракт асосида қабулларни бас қилишга чақирди. ХДП ёшлар учун имтиёзли кредит бериш тўхтатилаётганидан норози. GM автомобилларининг автоҳалокатларда ёниб кетаётгани қатор саволларни пайдо қилди. Жорий ҳафта ўзбек матбуоти шу каби воқеалар ҳақида хабар берди.\n“90 фоизи – илмсиз!” – Таниқли профессор олий таълим муассасаларга қабул жараёни ҳақида\nПрофессор, невролог Зарифбой Ибодуллаев олий таълим муассасаларига ўқишга киришда берилаётган имтиёзларни танқид қилди (www.kun.uz, 25 май).\n“Суперконтракт деган бало тиббий таълимнинг оёғига ҳақиқий тушов бўлди. Суперконтрактга 250 млн сўм тўлаб кирадиганларнинг 90 фоизи – илмсиз талабалар. Оддий анатомияни билишмайди. Фурсатдан фойдаланиб, соғлиқни сақлаш вазирлиги, олий таълим вазирлигига таклиф киритмоқчиман: суперконтрактдан воз кечиш ёки уларга бир марта имконият бериб, ундан фойдалана олишмаса, ҳайдаб юбориш керак”, деган профессор Ибодуллаев.\nҚайд этилишича, суперконтракт тизими соғлиқни сақлаш соҳасида мутлақо ўзини оқламайди.\n“Суперконтракт бўйича ўқишга кирган талабалар декабрдан қабул қилинмоқда. Бу қанақаси? Ўтиб кетган цикллар нима бўлади? Боринг, прокурор бўлинг, бошқа касб эгаси бўлинг, аммо шифокорлик сизларга ўйин эмас!” деган у.\nМутахассис айни пайтда Вазирлар Маҳкамасидан шу каби имтиёзларни бекор қилишни сўраган.\n“Яна айтаман, хориждан шифокорларни олиб келаман дейишдан олдин ўзимизнинг врачлар ўқиши учун шароит яратинглар. Кафедрага келинглар, битта ҳам лаборатория йўқ. Аппаратура йўқ. Қанақа ўқитиш мумкин? Ўзбек талабаларига ўзбек институтларида хориж шароитини яратиб беринг. Беш йилдан кейин биз сизларга натижа берамиз. Телевизорга чиққанингизда Беруний, Навоий, Мотуридий авлодимиз, деб доим айтасизлар-ку! Авлоди бўлсак, шароит яратиб беринглар, ўқишга ҳам халақит берманглар, кўрасизлар натижани”, деган профессор З.Ибодуллаев.\n“Кредитларни ёшлар эмас, масъуллар талон-торож қилмаяптими?” – Портфелсиз вазирга эътироз билдирилди\nЁшлар ишлари агентлиги раҳбари Алишер Саъдуллаевнинг ёшлар учун имтиёзли кредит бериш амалиёти тўхтатилиши хусусидаги фикри эътирозларга сабаб бўлди (“Ўзбекистон овози” газетаси, 26 май).\n“Биз ёшлар учун кредитлар беришда биринчи навбатда имтиёзлардан воз кечишни режалаштиряпмиз. Имтиёзсиз кредит бўлса, талон-торож кам бўлади”, деган эди А.Саъдуллаев “Тошкент беш ташаббус” ҳаракати доирасида ташкил этилган анжуманда.\nЎзбекиcтон Халқ демократик партияси марказий кенгаши бўлим бошлиғи Аброр Қурбоновга кўра, бугун ижтимоий тармоқларда имтиёзли кредитлар ажратилишидаги нохолисликлар ҳақида аҳоли томонидан кўплаб фикрлар билдирилмоқда.\n“Имтиёзни бекор қилиб юбориш осон, лекин барчаси назорат остида амалга оширилса, бу кўплаб янги иш ўринлари дегани, аслида. Ахир имтиёзли кредитлар ёшлар эмас, унинг ажратилишига масъул бўлганлар томонидан талон-торож қилинмаяптими?..\nБугун катта ҳаётга кириб келаётган ёшларга имтиёз бермасак, ёрдам қўлини чўзмасак, ёшлар келажагимиз, деб ҳайқиришдан не наф? Савол туғилади: ҳурматли Саъдуллаев ёшларга хайрихоҳми ёки банкларнинг манфаатларини ҳимоя қиладими?” дея мақомига кўра портфелсиз вазир саналган А.Саъдуллаевни саволга тутган ХДП вакили.\n“Ўзбекистон овози” газетасида, шунингдек, Бандлик ва меҳнат муносабатлари вазири Нозим Ҳусановнинг кўплаб мамлакатларда иш ўрнини давлат яратмаётгани хусусидаги фикри юзасидан ҳам эътироз чоп этилган.\nМонопол автоширкат қачонгача “ажаларава” сотади?\nЖорий йилнинг 4 ойида Ўзбекистонда рўй берган йўл-транспорт ҳодисаларида 557 киши қурбон бўлган, 1684 киши жароҳатланган. Ушбу аварияларда 32 ёшгача бўлган ҳайдовчиларнинг улуши катта (“Оила даврасида”, 27 май).\nНосоз йўллар – автоҳалокатларга олиб келаётган сабаблардан бири.\n“Йўл ҳам носоғлом жусса каби кемшик оғзини очиб дудуқланади. Гапира олмай сарсон. Қариб қолган, 80-йилларда ётқизилган қопламалари билан уят жойини ёпишга беҳуда уринаётган чорасиз кампирни ҳам эслатади. Рулдаги мардум йўлдаги “уят жой”дан айланиб ўтаман, деб рўпарадаги яна бир сарсон билан “пешона уриштиради”, дея вазиятни образли ифодалаган муаллиф.\nМақолада ҳайдовчиларни ўқитиш тизимида пора ёки таниш-билишчилик иллати урчигани, автомактаб тизими таназзулга яқинлашиб қолганига ҳам эътибор қаратилган.\nҚайд этилишича, авария рўй берган пайтда маҳаллий заводда ишлаб чиқарилаётган машиналарда хориж брендларига қараганда қурбонлар кўпроқ бўлмоқда.\n“Нега эски иномаркадан ҳам тирик чиқилади-ю, янги GM бошқарувни йўқотса ҳам камида икки қурбон? Аввало нега “Nexia 3” ва “Lacetti” русумли автоларимиз тез-тез бошқарувни йўқотиб туради? Муайян тезликка чиқилса, фақатгина тажрибали ҳайдовчигина уларни эплаши мумкин, нега? Камида 10 минг АҚШ долларига яраша ҳаётига хавф ҳам бироз кам бўлиши керак эмасмикан? Ёки бу пул монопол луқмага бўкиб қолганлар учун кичкина суммами, одам ҳаёти унинг олдида ҳам сариқ чақами?.. Одамлар умрбод йиққанига ўзи учун “ажаларава” сотиб олишдек тавқи лаънатдан қачон озод қилинади? Йўлларда ёнаётган яқинини кўриб, қўлидан ҳеч нима келмай бўзлаб қолишларнинг охири борми? Ўзи нега GM автомобиллари ЙТҲга учраса, кўп ҳолларда ёниб кетади?” дея мутасаддиларни саволга тутган муаллиф.


Оила-жамиятнинг таянчи. Фарзандларимиз онгида элу юртга, Ватанга муҳаббат туйғулари оилада, яшаб турган маҳаллада шаклланади. Мамлакатнинг эртанги куни, тинч ва обод бўлиши энг олдин мана шу кичик жамиятда ўсиб-унаётган болаларимизга боғлиқ. Қайси оилада, қайси маҳаллада тарбия яхши йўлга қўйилар экан, ўша оила, ўша маҳалла гуллаб-яшнайди.\nФарзанд тарбиясини қачондан бошламоқ керак?, деган савол кўпчиликни ўйлантиради. Кўпчилик олимлар унга турлича жавоб бериб келганлар. Хусусан, Ибн Сино бола тарбияси билан унинг туғилишидан аввалроқ, она қорнидан бошлабоқ шуғулланиш лозим, деб жавоб берган.\nОила, одоб-ахлоқ ва таълим-тарбияга эътибор қон-қонимизга сингиб кетган бурчларимиздандир. “Бир болага етти қўшни ота-она” деган ибратли мақол ҳам айнан халқимизга хос. Мана шу мақолнинг ўзи ҳам фарзанд тарбияси, оилапарварлик биз учун нечоғлик муҳим эканини билдиради. Маҳалла аҳли, айниқса кексалар кўчада нобоп иш қилаётган бола олдидан ҳеч қачон бепарво ўтиб кетмаган, шу заҳотиёқ танбеҳ бериб тўғри йўлга чақирган. Зеро, ҳар томонлама чиройли, одобли, гўзал хулқли бўлиш, нафсни поклашга буюрувчи муқаддас динимиз оилага катта аҳамият беради.\nОиладаги муҳит ота-она ўз маъсулиятларини ҳис қилиши билан барқарор бўлади. Болаларнинг одобли бўлиб улғайиши учун ота-она билан бир қаторда маҳалла-куй ҳам катта ибрат мактабидир. “Қуш уясида кўрганини қилади”, деб бежиз айтмаган халқимиз.\nФарзанд тарбиялаётган ота-она ҳар бир ҳаракати, юриш туриши, муомаласи, бошқалар билан ўзаро муносабатида олижаноб фазилатларни намоён эта билиши керак. Чунки бола табиатан ниҳоятда тақлидчан ва кузатувчан бўлади. Шунинг учун унинг атрофдагилари ўз одатлари билан баъзан ўзлари сезмаган ҳолда уларга таъсир қиладилар. Оиладаги қўпол муносабатлар, кўп ёлғон гапириш, ёқимсиз хатти-ҳаракат бола тарбиясига салбий таъсир қиладиган носоғлом муҳитни келтириб чиқаради.\nФарзанд тарбиясида ота-онанинг муомаласи муҳим ўрин тутади. Бола ота-она томонидан қўпол, дағал сўзлар эшитиб, калтак еб катта бўлса, бу унинг табиатига салбий таъсир қилади. Бу эса ўз навбатида оиладаги носоғлом муҳитда тарбияланаётган боладан “маънавий касал” инсонлар шаклланади. Улар эса жамият маънавиятига ҳам салбий таъсир кўрсатади.\nОилада ота-оналар “оммавий маданият” таъсирига берилиб кетиши оқибатида фарзандларнинг тарбиясига ҳам салбий таъсир кўрсатмоқда.\nИстиқлол туфайли халқимиз чет-эл юртларини кезиб, янги халқ ва урф-одатларни гувоҳи бўлиб қайтмоқдалар. Шу жумладан Европа давлатларига сайр қилиб келаётган фуқароларимиз бугунги кунда ғарб ўсмирлари орасида бошқа мамлакатлар ёшларига қараганда уюшган жиноятчилик ва зўравонликка берилиш ҳолати юқори. Бунга сабаб болаларга керагидан ортиқ эркинлик берилгани экан. Уларни ҳозирдан айш-ишратга берилиб, турли ахлоқсиз ҳатти-ҳаракатларга ружу қўйишдан ҳеч ким қайтармаслигини айтиб беришмоқда.\nИнсон ҳаёти давомида бирор шахсни ўзига ўрнак деб билади, бундан инсон у каби ҳаёт кечиришни, у эришган ютуқлар каби муваффақиятларга эришишни, юксак чўққиларга чиқишни кўзлайди. Бугун жамиятнинг ёш аъзолари ўз ҳаётлари учун бошқа маданият вакилларининг фикрлаш ва ҳаёт тарзини ўрнак қилиб олишлари кўп муаммоларни келтириб чиқармоқда.\nXXI асрда турли ҳаёт тарзлари ва ғоялар рақобатга киришди. Бунда муваффақиятга эришиш учун ҳар бир давлат ўзлигини сақлаган ҳолда диний ва миллий қадриятларини бошқаларга англатишни асос қилган мафкурага эга бўлиши лозим. Акс ҳолда, ўзликни йўқотиш, бебаҳо қадриятлардан воз кечиш кишини тараққиётдан ажратиб, уни тобе, мустақил фикри йўқ манқуртга айлантириб қўяди. Ҳозирги кунда ғаразли мақсадларни амалга ошириш учун зимдан олиб борилаётган фитналар баъзи миллатларнинг ўзлигини йўқотишга қаратилганини сезиш мумкин. Бунда эътибор худудларини эгаллаш эмас, балки инсон онгини эгаллашга йўналтирилган.\nАлбатта бола тарбияси ўта мураккаб ва маъсулиятлидир. Бу ҳар бир ота-онадан ўз устида мунтазам ишлашни, болалар тарбиясига оид барча маълумотлардан бахобар бўлиб боришни талаб этади. Фарзанд тарбияси бу шунчаки тажриба, оддий кўрсатма ва билимлар жамланмаси эмас, балки ўз ичига диний-ахлоқий билимлар, тиббиёт, этика, психология, педагогика каби соҳаларига оид билимларни ҳам қамраб оладиган мураккаб жараёндир.\nБугунги кунда оилавий тарбиянинг қийинлашуви шундаки, биринчидан, жамият тараққий этиб боргани сари ҳар томонлама етук инсонни шакллантириш талаблари ортиб бораверади. Бу эса оилада болага эстетик, жинсий тарбия, ахлоқий тарбия бериш сифати ва кўламини ошириш талабини қўяди.\nТаълим-тарбия, одоб-ахлоқ болаликдан берилгани маъқул. Расулуллоҳ (а.с.): “Биронтангиз ўз фарзандларингизни тартиб-интизомга ўргатса, бу ҳар куни садақа бергандан яхшироқдир”, дея марҳамат қилганлар.\nБолаларни интизомга ўргатиш оила мустаҳкамлигига асос бўлади. Ислом шу маънода ота-оналарни ўз фарзандларига соғлом тарбия беришга рағбатлантиради. Ҳадиси шарифда “Фарзандларингизни ҳурмат қилинг ва уларни яхши хулқ билан хулқлантиринг” деб таъкидланган.\nФарзанд тарбияси жараёнида бола ҳуқуқларининг камситилмаслиги талаб этилади. Оилавий тарбия ижтимоий тарбияга нисбатан болаларнинг руҳий оламига, ҳиссиёти ва туйғуларига чуқур таъсир кўрсатади.\nТаниқли педагог А.С.Макаренко беш ёшгача бўлган тарбия боланинг шахсияти шаклланишида ўта муҳим аҳамиятга эга эканини қайд этиб ўтган. Бу ҳақда у шундай деб ёзган: “...тарбиянинг бош асоси беш ёшда ниҳоясига етади, демак, сиз беш ёшгача нима қилган бўлсангиз, бу тарбиявий жараённинг 90 фоизини ташкил этади, кейинги тарбия эса қайта тарбиялаш негизида давом этади”. Мана шу жараёнда бола тарбиясига ўта эътиборли бўлиш лозим.\nЁшларнинг қалби ва онгида соғлом ҳаёт тарзи, миллий ва умуминсоний қадриятларга ҳурмат-эҳтиром туйғусини шакллантиришда, ҳар жиҳатдан баркамол этиб тарбиялашда буюк мутафаккир аждодларимиз мероси катта аҳамият касб этади. Зеро, ҳаётнинг асл мазмун-моҳиятини англаб етишга ўз умри ва салоҳиятини бағишлаган алломаларимизнинг асарларида соғлом авлод тарбияси билан боғлиқ масалаларга алоҳида ўрин берилган.\nШарқ алломалари ўз асарларида фарзандларга тарбия ва таълим бериш, уни маърифату маданиятга етаклаш муаммоларига эътибор берганлар.\nБуюк мутафаккирлар фарзанд тарбияси, гўзал ахлоқнинг инсон камолотига сабаб бўлувчи юксак фазилат эканини таъкидлаганлар. Жумладан, Имом Бухорийнинг “ал-Адаб ал-муфрад ҳадислар тўплами, Абу Лайс Самарқандийнинг “Танбеҳул ғофилийн” асарларида фарзандларга юксак инсоний фазилатларни камол топтириш тараннум этилган.\nЮртимиз уламолари ўз асарларида фарзандининг чиройли одобидан умид қилган ота-она, уни мунтазам равишда ҳусни хулқ асоси бўлган муомала одобининг қуйидаги қирралари билан таништириб бориши муҳим эканини алоҳида таъкидлаганлар:\n- фарзандингиз одамлар билан муомалада ширинсўз, мулойим, босиқ ва камтар бўлишига эътибор қаратинг;\n- одамлар хурсандчилигини баҳам кўриш, ғам-андуҳидан қайғуриш, мол-мулкига хиёнат қилмаслик, яхшиликка чорлаб, ёмонликдан қайтариш ҳусни хулқ эгаларига хос фазилатлардандир. Шунинг учун фарзандингизга ана шу хислатларни болаликдан сингдириш пайида бўлинг;\n- фарзандингизга ўзгалар билан муомала чоғида бошқаларни ғийбат қилиш, ўзгаларни менсимаслик, обрўси, бойлиги ёки мансабига қараб муносабат кўрсатиш ҳам одобсизлик эканини уқтириб боринг;\n- ёши улуғ кишилар, устозлар билан муомалада уларнинг кўзига тик боқмай, гапларини жим тинглаш, саволларигагина жавоб қайтариш, буйруқларини сидқидилдан бажариш ҳам болалар қалбига жо қилишга эътибор беринг.\nОта-боболармиз азалдан ўғил қизларнинг гўзал хулқли, одобли бўлишига катта аҳамият берганлар. Бинобарин, ислом динида ҳам ахлоқ имон қаторига қўйилади.\nФарзанд тарбия қилганда одатда ўғил болалар тарбияси билан кўпроқ ота, қиз бола тарбияси билан эса она шуғулланади. Албатта бунда фарзанднинг савиясини инобатга олиш муҳим. Болани бирор-бир ютуққа эришишида, натижани кўришга шошмаслик керак. Масалан икки ёшгача фақат ширин сўз билан, эркалаш орқали тарбия қилинади. Беш ёшгача бола атрофни ўрганади, асосий маълумотни шу ёш оралиғида эгаллайди. Бу даврда биз кўпроқ амалий жиҳатдан намуна бўлишга уринишимиз, соғлом оилавий муҳитни яратишимиз зарур бўлади.\nОилада отанинг болаларига лоқайд бўлиши охири хунук оқибатларга сабаб бўлади. Лоқайдлик ёмон иллат бўлиб, у бола тарбиясининг бузилишига катта йўл очади. Ота сусткашлик қилиб, бурчини адо этмагани ва манфаатли илм ҳамда яхши амални ўргатмагани оқибатида ўз фарзандидан зарур ижобий ҳислатларни шакллантира ололмаган. Фарзанд ҳам отасининг яхши тарбиясидан маҳрум бўлиб ўсади. Кейинги давр эса бир оз талабчанлик ва интизомни талаб этади. Бу давр ўсмирлик пайти бўлиб, бола оқ-қорани айни шу даврда ажратади. Яхшиликка мукофот, ёмонликка жазо муқаррарлигини шу босқичдан ўрганади. Бу даврда фарзанд тўғри йўлга солинса, тарбияли дўстларга ҳамроҳ қилинса, унинг одобли бўлиб, яхши инсон бўлиши учун муҳим қадам қўйилади.\nОдатда оналар ўз болаларининг хато ва камчиликларини отасидан яширишга ҳаракат қиладилар. Айтсам уришади, боламга қаттиқ тегади деб, йўл қўйган хатолари, қўл урган ёмон ишларини отага айтмайдилар. Оқибатда бола ўз вақтида танбеҳ олмаганидан кейин бора-бора каттароқ жиноятларни ҳам қўрқмасдан қилавериши мумкин.\nМеҳр-муҳаббат беришда ҳам меъёрни сақлай билиш керак. боланинг барча айтганларини қилиш, барча тўғри-нотўғри хатти-ҳаракатларини маъқуллаш ёки хатто индамаслик фарзанднинг умуман тарбиясиз бўлиб ўсишига олиб келади. Ортиқча талтайтириб эркалаш болани ҳар жиҳатдан сустлаштириб қўяди, меҳр кўрсатиш эса уни янада фаол бўлишга ундайди. Эрка ўсган бола фақатгтна шахсий манфаатларини кўзлайдиган, маъсулиятсиз бўлиб вояга етади.\nШунинг учун фарзанднинг баркамол инсон бўлиб етишида онанинг хизмати жуда зарур ва муҳимдир.\nБолалик чоғида фарзанднинг қалби ўта юмшоқ ва таъсирга берилувчан бўлади. Шу боис диний таълимотларда болаларни меҳр билан эркалаш, фарзанднинг болалик даврини хурсанд ўтказишга алоҳида эътибор қаратилади. Айниқса, қиз боланинг кўнгли нозик бўлишини ҳисобга олиб, уларга алоҳида меҳр кўрсатишга чақирилади. Диний таълимотларда ота-она ўз фарзандларига таълим-тарбия бериши ҳам долзарб вазифалардан деб қаралади. Бу ҳақда Муҳаммад (алайҳиссалом): “Фарзандларингизга таълим беринг, чунки улар сизники бўлмаган вақт учун туғилганлар”, деб ҳар бир ота-онани боланинг ўз замонаси илм-фани, таълимига бефарқ қарамасликка чақирганлар.\nТарбияда энг муҳим восита бу меҳр ва ширинсўзлик билан тарбиялашдир. Бу икки восита бир бўлиб, болани шакллантиради. Шу жумладан, таълимни ҳам ғазаб ва жазолаш билан амалга оширмаган маъқул. Зеро, зўрлаб берилган таълим бола хотирасидан тезда ўчиб кетади. Оқибатда унинг шу соҳага нисбатан қизиқиши сўниши мумкин. Бундан кўринадики, таълимнинг аввали ҳам яхши тарбиядан бошланади.\nИслом таълимотида ёш авлоднинг жисмонан соғлом ва бақувват бўлиб улғайишига жиддий аҳамият берилган. Бу ҳақда Пайғамбаримиз (с.а.в.): “Фарзандларингизга сузиш ва камон отишни, қизларга ип йигиришни ўргатинглар”, деганлар.\nБугунги кунда фарзанд тарбиясида ижтимоий муаммолардан; уяли телефонлардаги тажовузликлар ҳамда Ижтимоий тармоқлар тўри табора авж олмоқда. Ушбу замонавий коммуникация воситалари муҳим алоқа воситалари бўлиши билан бирга баъзи маънавияти тўлиқ шаклланмаган суст ёшларга салбий таъсир кўрсатмоқда. Ижтимоий тармоқ таъсирига тушиб қолган ёшларга ота-оналар, ўқув муассасалари билан биргаликда ёндошиб алоқа воситаларининг асл моҳиятини тушунтириб беришлари лозим.\nТарбиядан ташқаридан бўладиган салбий таъсир бу, энг катта хатардир. Чунки фарзандга оилада бу борадаги эркинликка йўл қўйилмагач, у ўз қизиқиш ва рағбатларини қондирадиган сабабларни ташқаридан излай бошлайди. Демак, ота-она фарзандининг ташқи ҳаётига ҳам катта эътибор қаратиши талаб этилади. Яъни, улар фарзанди мактаб ёки коллеждан кейин қаерга бориши, нима билан шуғулланишини назорат қилиш лозим.\nФарзандга билим олиш учун шароит яратиш ҳам ота-онанинг вазифасидир. Пайғамбаримиз (с.а.в.): “Илм олиш ҳар бир мусулмон ва муслима учун фарздир”, деб марҳамат қилганларида, ўғил ва қиз фарзандларимизга илм олиш учун баробар шароитни таъминлаш кераклигини назарда тутганлар.\nЁш авлод етук ва комил шахс бўлиб вояга етиши учун яна бир муҳим омил ҳаёт тарзига айланиши зарур. У ҳам бўлса “китобхонлик”. Бунинг учун юртимизда барча шароитлар яратилинган. Оммавий, илмий кутубхоналар, “Айбук” тарзидаги китоб-кафе дўконлари ва бошқалар сўзимизнинг яққол мисолидир.\nОта-она фарзандига вақтни унумли ўтказишни ўргатишида восита сифатида фойдаланиши мумкин бўлган усуллардан яна бири-замонавий ахборот технологияларидан оқилона фойдаланишдир.\nОта-она болада эстетик тарбия, гўзал манзаралардан завқ олиш ҳиссини шакллантириш учун уни ўзи билан бирга табиатдаги манзарали жойларга, музейларга олиб бориши ва шу билан бирга унинг қалбида гўзаллик латофатини сингдириши муҳим.\nХулоса қилиб айтиш мумкинки, мустаҳкам маънавий иммунитетли, ўзининг фикрларини равон айта оладиган, юқори марраларга эришувчан авлодни тарбиялаш учун ота-она, оила муҳити жуда катта аҳамият касб этади. Ҳеч кимга сир эмас, инсоннинг қалби ва онгини эгаллаш, айниқса, ёшларнинг маънавий дунёсини заҳарлашга қаратилган турли хавф-хатарлар ҳам кучайиб бораётган бугунги кунда ўзининг кимлигини, қандай бебаҳо мерос ворислари эканини теран англаб, она юртга муҳаббат ва садоқат ҳисси билан яшайдиган, имон-эътиқоди мустаҳкам ёш авлодгина муқаддас заминимизни ёт ва бегона таъсирлардан, бало-қазолардан сақлашга, Ватанимизни ҳар томонлама равнақ топтиришга қодир бўлади.\nФарзандларимизга шундай тарбия берайлики, улар ўз ота-боболарига, ўз тарихи, Ватани, она тилига, миллати, динига ва анъналарига содиқ бўлиб камол топишсин.\nКиришлар бугун: 5403\nТашрифлар бугун: 4858


Тўқувчиларнинг пири ким? - Баҳоуддин Нақшбанд ёдгорлик мажмуаси маркази\nТўқувчиларнинг пири ким?\nБуюкларимиз шундай ибратли фикр юритадилар: “Дининг билан эмас, касбинг билан ҳаёт кечир. Касб-ҳунар ўрганиб, уни бошқаларга ҳам ўргат”.\nШуни билишлигимиз керакки, кўплаб тариқат пешволари маьлум ҳунар билан машҳур бўлганлар ва шу сабаб уларнинг кунлари ҳам касби корларинг номлари билан қўшиб айтилган. Жумладан, Сайид Амир Кулол касблари кулолчилик, Фариддин Аттор-атторчилик, Муҳаммад Бобои Самосий касблари деҳқончилик, Ҳазрат Баҳоуддин матога нақш боғлаганлар. Нақшбанд ва Хожа Али Ромитаний тўқувчи бўлганлари сабабли “Пири Нассож” яъни тўқувчиларнинг пири деб айтадилар.\nХожа Али Ромитаний қ.с. – Мусулмон оламида Хожаи Азизон номи билан машҳур. Бу зоти шариф ҳижрий 588, милодий 1191 йили Бухоро вилояти Ромитан тумани Қўрғон қишлоғида туғилганлар. Хожагон-нақшбандия тариқатидаги улуғ авлиё, аллома, кароматпеша, юксак маънавий мақом соҳиби, қутби замон Хожа Али Ромитаний тасаввуф таълимотини ҳаётга яқинлаштириш ва тарбия воситасига айлантиришга улкан ҳисса қўшган. Мато тўқиш касби билан шуғулланиб, ҳалол меҳнат билан кун кечирган ва тўқувчиларнинг пири ҳисобланган.\nМуҳаммад Хоразмий Арзангий Хожа Али Ромитанийнинг “Рисолаи Азизон” асарига шарҳ ёзган. Унда Хожа Али Ромитанийнинг қуйидаги кароматлари нақл қилинади: “Хожа Али Ромитаний кечки пайт мато сотиладиган бозорга бориб, сотилмай қолиб кетган ипакларни харид қилар эканлар. Ўзлари тун бўйи уйнинг бир бурчагида тоат-ибодат билан машғул бўлар, олиб келган ипаклар эса ўз-ўзидан тўқилиб, мато ҳолига келар, бу ишни ғайб эранлари бажарар эканлар. Хожа бу матоларни сотиб, фойдасини ғариб, етим-есир, толиби илм, дарвешларга берарканлар.\nХожа Али Ромитаний нуроний юзли, ўрта бўйли, барча аъзолари бир-бирига муносиб, хушсурат киши бўлганлар. У кишининг зоҳирий ва ботиний илмда камол топган Хожа Муҳаммад ва Хожа Иброҳим номли ўғиллари бўлган.\nТариқатда камолга етишган Хожа Али Ромитанийга Хоразмга бориш ва у ерда тасаввуф ғояларини тарқатишга ишорат бўлади. У зотнинг муборак қадамлари Хоразм ерини раҳмоний нурга тўлдирди. У кишининг қўл остида юзлаб одамлар тарбияланиб, ислом маърифатидан, илоҳий ирфондан баҳраманд бўлдилар. Муридлари орасидан Хожа Муҳаммад Кулоҳдўз, Хожа Муҳаммад Ҳаллож, Хожа Муҳаммад Бовардий, Хожа Муҳаммад Самосий сингари мусулмон оламига номи кетган валий инсонлар етишиб чиқдилар.\nҲозирги кунда дунёга донғи кетган Хоразм гиламларининг танилишига ҳазрат Хожа Али Ромитанийнинг ҳиссалари борлиги аниқ далилларда келтирилган.\nХожа Алининг 130 йил умр кўрганликлари ривоят қилинади. Қабрлари кўҳна Урганчда бўлиб, устига маҳобатли мақбара тикланган. Ҳазрат Хожа Али Ромитаний туғилган юртлари Ромитан туманининг Қўрғон қишлоғида юртимиз меҳмонлари ва сайёҳларини ўзига жалб эта оладиган виқорли зиёратгоҳи мавжуд.Ушбу зиёратгоҳда ҳозирги кунда қайта қуриш ва реконструкция ишлари олиб борилмоқда.\nЕтти пирнинг бири Хожа Али Ромитаний юртидан эканлигимиздан фахрланамиз.\nРомитан туман “Хўжа Али Ромитаний”\nжомеъ масжиди имом хатиби О.Рахимов


РАҲМАТ, РАИС » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » РАҲМАТ, РАИС\nПорашт қишлоғи аҳолиси кўп йиллардан буён қишлоқ қабристонига сув келтириб, уни обод этиш ниятида эди. Маҳаллаларда кўкаламзорлаштириш, ободонлаштириш ишлари давом этаётган бир пайтда уларнинг нияти амалга ошди. Қишлоқ қабристонига тоғ этагида жойлашган «Сойи калон»дан 5 чақирим келадиган масофадан полиэтилен шланг орқали сув келтирилди. Шлангни ўтказишда қишлоқнинг фаол ёшларидан Даврон Завқиев, Миркомил Назаров, Дилшод Холов ва Камрон Ражабовларнинг хизматлари катта бўлди.\n– Қабристонларни тартибли сақлаш инсонийлик бурчимиз, – дейди «Эзгу ният» жамғармаси раиси Байрамбек Узоқов. – Бу ишни ҳар бир инсон виждон амри билан бажаради. Сидқидилдан меҳнатқилган ёшлар қабристоннинг обод бўлишига ўз ҳиссалариниқўшдилар.\nЎтганларни ёд этиб, руҳини шод этиш мақсадида савобли ишга бош қўшган тумандаги «Эзгу ният» жамғармаси раиси Байрамбек Узоқовгақишлоқ аҳолиси номидан чексиз миннатдорчилик изҳор этамиз.


Британия нашри Путин ва Трампнинг самолётларини таққослади (фото) - Zamin.uz\n10:31 / 23.07.2018\nБританиянинг Daily Mail нашри Россия ва АҚШ президентлари Владимир Путин ва Дональд Трамп 16 июлда Хельсинкидаги учрашувга келгани айтилаётган самолётларни таққослади.\nЖурналистларнинг ёзишича, Путиннинг Ил-96 самолёти Трампнинг модификацияланган Boeing 747-200B самолётидан 500 млн доллар арзонроқ туради. Шунингдек, икки самолётнинг максимал тезлиги ҳам фарқланади: Ил-96’нинг максимал тезлиги соатига 900 кмни, Boeing’ники соатига 1000 кмни ташкил қилади. Шунингдек, Ил-96 узунлиги 65 метрга, Boeing’ники 70 метрга тенг.\nМақола муаллифлари шунга қарамай, Путиннинг самолёти Трампникидан ҳашаматлироқ эканлигини айтишган. Путиннинг самолётида спорт зали, люкс ванна ҳамда King-size ўлчамидаги каравот бор. “Боингда” эса бундай шароитлар йўқ.\nИл-96. Фото: Daily Mail\nАҚШнинг биринчи рақамли борти анча соддароқ бўлиб, унда ишчи хона, товуш ўтмайдиган анжуманлар зали, ошхона, овқатланиш жойи бор. Буларнинг барчаси Путиннинг самолётида ҳам бор. Журналистлар Россиянинг биринчи рақамли бортининг ҳашаматли интерьерига эътибор қаратишган – оқ чармли курсилар ва анжуманлар залида ўрнатилган, қимматбаҳо ёғоч туридан ясалган стол.\nBoeing 747-200B. Фото: Daily Mail\nБироқ ҳақиқатни айтганда, Россия ва АҚШ етакчиларининг самолётларини таққослаш ғояси британиялик журналистларга эмас, россиялик блогерга тегишли. Унинг мақоласи 2015 йилда эълон қилинган. Британиялик журналистлар эса бу мақолани инглизчага таржима қилиб, янгилик сифатида тақдим қилишган, холос. «Замин» янгиликларини «Вконтакти»да кузатиб боринг\n16-06-2019, 15:56, Дунё\nШаҳзода Гарри ва Меган Маркл фарзандини биринчи марта оммага кўрсатди (фото)\n8-05-2019, 20:50, Дунё\nРоссиялик бизнесменлар орасида Алишер Усмоновнинг самолёти энг қиммати деб топилди\n31-03-2019, 22:43, Дунё\n15-02-2019, 20:18, Дунё


21 май 2022, Тошкент вақти: 04:03\nТошкентда Ўзбекистон мустақиллигининг 30 йиллигига махсус барпо этилган “Янги Ўзбекистон” боғида байрам тантаналари.\nЎзбекистонда Президент Ислом Каримов ўлимидан беш йил ўтиб Мустақиллик байрами тантаналари яна катта майдонларга қайтди.\nМустақилликнинг 30 йиллик санаси қўшни Афғонистонда Толибон қайта ҳокимиятга келган пайтга тўғри келди.\nТашқи ишлар вазири Абдулазиз Комилов Толибон раҳбарларидан бири Мулла Бародар билан Ўзбекистонда.\nЎзбекистон Ташқи ишлар вазирлигининг маълум қилишича, Толибон Ўзбекистоннинг мустақиллик куни муносабати билан мамлакат раҳбарияти ва халқига табрик йўллаган.\n"Ўзбекистон Афғонистонда тинчлик ўрнатиш жараёнида фаол иштирок этади. Мамлакатнинг конструктив ролини Афғонистоннинг ҳозирги раҳбарияти ҳам тан оляпти. Афғонистон Ислом Амирлиги музокаралар гуруҳи аъзоси ва Толибон сиёсий идораси матбуот котиби Муҳаммад Суҳайл Шоҳин ўз раҳбарияти номидан Ўзбекистон Ташқи ишлар вазирлигига мамлакат мустақиллигининг 30 йиллиги муносабати билан табрик йўллагани бунинг далилидир", дейилади ТИВ баёнотида.\nТолибон табрик хатида Ўзбекистон билан самарали ва дўстона муносабатлар ўрнатиш ниятида эканини билдирган.\n"Биз Ўзбекистон иштирокида Афғонистонда инфратузилма лойиҳаларини, хусусан, темир йўл ва электр узатиш линияларини қуришни давом эттиришдан манфаатдорлигимизни тасдиқлаймиз. Афғонистон Ислом Амирлиги ўзбекистонлик шерикларимизга бу йўналишда барча зарур ёрдамни беради", дейилган табрикномада.\nЎзбекистон президенти Шавкат Мирзиёев 31 август куни Мустақиллик тантаналари пайти қилган нутқида Афғонистон масаласига тўхталиб, "Бу давлат билан алоқаларимизда дўстлик ва яхши қўшничилик муносабатларини қўллаб-қувватлаш ҳамда ички ишларга аралашмаслик тамойилларига содиқ қоламиз", деб айтди.\nМирзиёев 27 август куни Навоий вилоятига ташрифи чоғида Толибон Ўзбекистон раҳбариятига берган ваъдаларининг устидан чиқаётганини айтган, аммо тафсилотларни очиқламаган. У уч йил аввал Толибон билан бошлаган мулоқот сиёсатини ҳимоя қилган ва "Ўзбекистон томонига ўқ отмайдиган ҳамма билан гаплашишга тайёрлиги"ни таъкидлаган.\nЎттиз йилда ҳам косаси оқармаган ўзбек фермери\n480p | 172,1MB\n720p | 302,5MB\n“Янги Ўзбекистон” боғидаги базм\n31 август куни пойтахт Тошкентда Ўзбекистон мустақиллигининг 30 йиллигига махсус барпо этилган “Янги Ўзбекистон” боғида санъаткор ва раққосалар президент Шавкат Мирзиёев ва унинг хос меҳмонлари қаршисида икки соатдан ошиқроқ вақт давомида концерт намойиш этди.\nБаъзи ҳокимлар "лазги"га ўйнади, бошқалари қарсак чалиб, ҳамкасбларини қўллаб-қувватлаб турди.\nКонцерт сўнггида Мирзиёев санъаткорлар билан бирма-бир қўл сиқишиб, баъзилари билан қучоқлашиб кўришди.\nУшбу саҳналар марҳум президент Ислом Каримов давридаги тантаналарни ёдга солди.\n“Янги Ўзбекистон” боғида Ўзбекистон Мустақиллигининг 30 йиллиги байрам тантаналари.\nЭкранда Каримов ва Мирзиёевнинг елкама-елка тургани акс этган кадрлар намойиш этилди.\nИккинчи президент ўз нутқида биринчи президентни хотирлади. Айни пайтда марҳум президент давридаги мажбурий меҳнат ва бошқа салбий кўринишларга барҳам берилганини ҳам таъкидлади.\nИккинчи президент ўз нутқида биринчи президентни хотирлади.\nБайрам тадбирлари “Янги Ўзбекистонда эркин ва фаровон яшайлик” шиори остида ўтказилмоқда. Каримов вафотидан сўнг у "лазги"га ўйнашни одат қилган Мустақиллик тантаналари ёпиқ саҳналарда, оз сонли одам иштирокида ўтказиб келинаётган эди.\nҲукумат бу йил Мустақилликнинг 30 йиллиги билан боғлиқ тарихий санани пандемия боис очиқ майдонларда ўтказишга қарор қилган.\nТошкент ва вилоят марказларида байрам тантаналари Каримов давридаги "Эски Ўзбекистон"нинг давлат тадбирларидан фарқ қилмагани кўринди.\nПойтахт Тошкент ва вилоятларда бўлган икки-уч соатлик концерт дастури оммавий саҳналарини тайёрлаш жараёнига бу сафар ҳам ўқув юрти талабалари ва ўқувчилар жалб қилинди, улар жазирама ёз иссиғида стадион ва спорт залларида ойлаб тайёргарлик кўришди.\nАввалроқ Озодлик Тошкентда Мустақиллик байрами тантаналарига тайёргарлик бошлаб юборилгани, ўқувчи ва талабалар кўнгилли-мажбурий жалб этилгани ҳақида хабар берган эди. Вилоят марказларида ўтказилган тантаналар ҳам “мажбурлаш”ларсиз бўлмаган.\nАйрим вилоятларда шаҳар кўчалари ва биноларини безаш, деворлар ва дарахтларни оқлаш ишларидан тортиб концерт томоша дастурларигача мактаб ўқувчилари, талабалар жалб этилган.\nҚарши шаҳрида Мустақиллик байрамини ўтказиш учуг қурилган Амфитеатр.\nҚарши шаҳридаги мактаб ўқитувчиларига кўра, шаҳар мактабларидан 4 - 5 ҳамда 10 - 11 синф ўқувчилари, ҳали ўқув йили бошланмасиданоқ, ёзнинг қирқ даража жазирамасида, мустақиллик байрами тантаналарига тайёргарлик учун сафарбар этилган.\nИшидан айрилишидан қўрқиб, мактаби ва исмини очиқламаслигимизни сўраган Қарши шаҳридаги мактаб ўқитувчисининг айтишича, топшириқ Қашқадарё вилояти Ёшлар ишлари агентлиги томонидан берилган.\n“3 соатлик байрамга бир ҳафта репитеция қилишди. Ўқувчилар овқатини ҳам ўзларининг чўнтагидан тўлади. Бу раҳбарлар катталарга яхши кўриниш учун, ўқитувчиларни яна ўртада сарсон қилишмоқда. . . " дейди Озодлик гаплашган мактаб ўқитувчиси.\n"2 - 3 соатлик ўйин-кулгу деб, бир ҳафта ёш болаларни иссиқда сарғайтириб тайёрлашди. Вилоят маданият бошқармаси борку? Қачонгача мактабни фаол ўқувчиларига тармашади? Таътил бўлса ҳам сайлов деб бизни қўйишмаябди. Энди навбат ўқувчиларгами? . . ", - дейди озодлик билан сухбатда бўлган қаршилик бошқа мактаб ўқитувчиси.\nҚарши шаҳрида ўтказилган Мустақиллик байрим тантаналари.\nЁшлар ишлари агентлиги Қашқадарё вилоят бўлими вакиллари Озодликка ўқувчи ва талабаларнинг байрам тадбирига мажбурлаб олиб чиқилганини рад этди.\n“Қатнашишга хоҳловчилар жуда кўп эди, танлаб-танлаб, фақат фаолларини олиб чиқдик”, - деди агентлик вакили.\n“Тантана ўтмишимизнинг ҳали эсдан чиқмаган иллатларини эсга солди”\nЎзбекистонлик фаол Абдусалом Эргашев “Янги Ўзбекистон”нинг Мустақиллик байрами Каримов бошқаруви назарда тутилган “Эски Ўзбекистон”даги байрамларни ёдга солди, дейди.\n“Ўтказилган тантана ўтмишимизнинг ҳали эсдан чиқмаган иллатларини эсга солганлиги дуруст бўлмади. Каримов даврида шу йўсинда байрам қилиш, томоша қилганларга байрам кайфияти улашишдан кўра кўпроқ нафратга сабаб бўларди, одатда. Чунки умумхалқ байрами деб ҳисобланган тантанада фақатгина танланган хос одамлар иштирок этиши табақалаштиришнинг бир нохуш кўринишидан бошқа нарса эмас.\nДунёнинг бирорта давлатида мустақиллик, республика кунлари деб аталадиган саналар сарой аҳли учун таниқли санаткорлар чиқишлари билан алоҳида нишонланиб, оддий халкка кўз-кўз қилинмайди. Айниқса, бу халқ қора қозонини аранг қайнатаётган, аҳолисининг деярли чорак қисми дунё бўйлаб тирикчилик илинжида тарқаб кетган бўлса”, - дейди Эргашев.\nЎзбекистоннинг марҳум президенти Ислом Каримовнинг Мустақиллик байрамида рақсга тушиши одат тусига кирганди.\nЎлат пайтидаги базм?\nМустақилликнинг 30 йиллиги тантаналари Ўзбекистонда коронавируснинг янги тўлқини авжига чиққан паллада ўтказилмоқда. Озодликка юборилган суратларда байрам тадбирларига йиғилганлар орасида ижтимоий масофа йўқлиги ва кўпчилиги ниқобсиз эканини кўриш мумкин.\nМасъуллар томонидан байрам тадбирларига ташриф буюрувчиларни ниқоб тақишлари, ижтимоий масофани сақлашлари, шахсий гигиена қоидаларига қатъий риоя этиш устидан назоратни кучайтиришни таъминлаш шартлиги айтилган эса-да, бунга ҳамма ҳам амал қилаётгани йўқ.\nБуни 31 август куни Тошкентда бўлиб ўтган байрам тадбирида қатнашган санъаткорлардан бири ҳам тасдиқлади.\n“Таклифнома билан келганларни иссиғини ўлчаб, тест қилиб киритиши керак эди. Фақат номига қилишди, чунки одам кўп эди. Оралиқ масофа бўлмади. Орада битта жой бўш туриши керак эди. Мадҳия чалинганидан сўнг чалкаш бўлиб кетди”, деди Озодликка исми очиқланмаслигини сўраган санъаткор.\nСоғлиқни сақлаш вазирлигига кўра, 31 август куни мамлакатнинг истисносиз барча ҳудудларида 742 киши коронавирусга чалинган. Янги қайд қилинган рақамлар яна пойтахт Тошкент ҳисобига тўғри келган. Жами рақамлар 156394 тага етган. Аммо бурақам пневмония ҳолларини ўз ичига олмайди.\nВазирликнинг билдиришича, коронавирусга чалинган беморлардан яна 6 нафари вафот этиб, Ўзбекистонда шу пайтгача коронавирус қурбонлари сони 1088 нафарга етган.\nБу йилги Мустақиллик байрами президент Шавкат Мирзиёев иккинчи муддатга сайланиши кутилаётган навбатдаги президент сайловлари арафасида ўтмоқда.\nАмалдаги президентнинг номзодини илгари сурган ЎзЛиДеП партияси ўтган ой оммавий сайловолди концертларини ўтказган, ўшанда ҳам йиғилганларнинг деярли барчаси ниқобсиз кўринганди.\nИқтидордаги партия расмийлари сайловолди тадбирларида ижтимоий масофага риоя қилинаётганини таъкидлаб, оммавий тадбирлар давом этишини айтишган.\nТолибон Ўзбекистонни Мустақиллик куни билан табриклади